**UE**

|  |
| --- |
|  |
| **GUVERNUL REPUBLICII MOLDOVA**  **HOTĂRÂRE nr. \_\_\_\_**  **din 2025**  **Chișinău** |

**pentru aprobarea Reglementării tehnice privind cerințele esenţiale de securitate ale explozivilor de uz civil, punerea la dispoziţie pe piaţă și controlul explozivilor de uz civil**

În temeiul art. 3 alin. (6) din Legea nr. 420/2006 privind activitatea de reglementare tehnică (Monitorul Oficial al Republicii Moldova, 2017, nr. 92-102, art. 125), cu modificările ulterioare, precum și art. 4 alin. (1) lit. a), b) și d) din Legea nr. 67/2024 privind regimul explozivilor de uz civil (Monitorul Oficial al Republicii Moldova, 2024, Nr. 184-187 art. 234), cu modificările ulterioare , Guvernul HOTĂRĂŞTE:

1. Se aprobă Reglementarea tehnică privind cerințele esenţiale de securitate ale explozivilor de uz civil, punerea la dispoziţie pe piaţă și controlul explozivilor de uz civil, conform anexei.
2. Prezenta hotărâre intră în vigoare în termen de 12 de luni de la data publicării în Monitorul Oficial al Republicii Moldova, cu excepția punctelor 63, 68, 79-88, 107, 110, 116-118 și 121 din Reglementarea tehnică privind cerințele esenţiale de securitate ale explozivilor de uz civil, punerea la dispoziţie pe piaţă și controlul explozivilor de uz civil, care vor intra în vigoare la data intrării în vigoare a Acordului privind evaluarea conformităţii și acceptarea produselor industriale dintre Republica Moldova și Uniunea Europeană, precum și cu excepția punctelor 12-37 din Reglementarea tehnică privind cerințele esenţiale de securitate ale explozivilor de uz civil, punerea la dispoziţie pe piaţă și controlul explozivilor de uz civil, care vor intra în vigoare la data aderării Republicii Moldova la Uniunea Europeană.
3. Până la data intrării în vigoare a legii de ratificare a Acordului dintre Republica Moldova și Uniunea Europeană privind evaluarea conformității și acceptarea produselor industriale:

3.1. se admite punerea la dispoziție pe piață a explozivilor de uz civil cu marcajul de conformitate „SM”, aplicat conform prevederilor Legii nr. 235/2011 privind activitățile de acreditare și de evaluare a conformității;

3.2. producătorul sau reprezentantul împuternicit al acestuia aplică marcajul de conformitate „SM” și emite declarația de conformitate în situația în care evaluarea conformității explozivilor de uz civil destinați pieței naționale se realizează prin utilizarea procedurii prevăzute în reglementarea tehnică aplicabilă aprobată de Guvern. Prezența pe explozivi a marcajului „CE” exclude necesitatea aplicării pe același echipament a marcajului de conformitate „SM”;

3.3. se interzice, în condiţiile prevăzute de prezenta hotărâre, aplicarea pe același exploziv de uz civil a marcajului de conformitate SM și a marcajului CE;

3.4. prevederile referitoare la marcajul „CE” și la declarația UE de conformitate se aplică în egală măsură și marcajului de conformitate „SM” și declarației de conformitate.

3.5. cerințele cu privire la organismele de evaluare a conformităţii notificate se aplică și organismelor de evaluare a conformităţii recunoscute;

3.6. la desfăşurarea procedurilor de evaluare a conformităţii, organismele de evaluare a conformităţii recunoscute care realizează evaluarea conformităţii explozivilor de uz civil vor întocmi certificate de examinare;

3.7. procedura de notificare este similară procedurii de recunoaştere prevăzută conform prevederilor Legii nr. 235/2011 privind activitățile de acreditare și de evaluare a conformității;

3.8. Ministerul Afacerilor Interne va recunoaşte organismele care efectuează evaluarea conformităţii explozivilor, pe piaţa naţională, conform procedurilor prevăzute în capitolul VI din Reglementarea tehnică privind cerințele esenţiale de securitate ale explozivilor de uz civil, punerea la dispoziţie pe piaţă și controlul explozivilor de uz civil.

3.9. lista organismelor de evaluare a conformității recunoscute, cu sarcinile specifice pentru care acestea au fost recunoscute și numerele lor de identificare, se gestionează de către Centrul Național de Acreditare (MOLDAC) și se publică pe site-ul web oficial al acestuia;

1. Obligaţiile producătorului, reprezentantului împuternicit al acstuia, importatorului sau distribuitorului, persoane juridice cu sediul în Republica Moldova, privind explozivii de uz civil puse la dispoziţie pe piaţă cu marca SM sunt similare cu cele prevăzute de prezenta hotărâre pentru explozivii de uz civil cu marcajul CE.
2. Se abrogă Hotărârea Guvernului nr. 1324/2016 pentru aprobarea Reglementării tehnice privind cerințele esențiale de securitate ale explozivilor de uz civil, punerea la dispoziţie pe piaţă și controlul explozivilor de uz civil (Monitorul Oficial Nr. 459-471 art. 1438).
3. Controlul asupra executării prezentei hotărâri se pune în sarcina Ministerului Afacerilor Interne.

**PRIM-MINISTRU Dorin RECEAN**

Contrasemnează:

Viceprim-ministru,

ministrul dezvoltării

economice și digitalizării                                            Doina Nistor

Ministrul afacerilor interne                                       Daniella Misail-Nichitin

Ministrul infrastructurii

și dezvoltării regionale                                                Vladimir Bolea

Anexa

la Hotărârea Guvernului nr.\_\_\_\_\_/2025

**REGLEMENTARE TEHNICĂ**

**PRIVIND CERINȚELE ESENŢIALE DE SECURITATE ALE EXPLOZIVILOR DE UZ CIVIL, PUNEREA LA DISPOZIŢIE PE PIAŢĂ ȘI CONTROLUL EXPLOZIVILOR DE UZ CIVIL**

Reglementarea privind cerințele esențiale de securitate ale explozivilor de uz civil, punerea la dispoziție pe piață și controlul explozivilor de uz civil (în continuare − Reglementare tehnică) transpune parțial (art. 2 pct. 2 – 8, 14 – 24; art. 3-4; art. 10 – 32; art. 34 – 38; art. 40 – 45; art. 50, anexele III și IV) Directiva 2014/28/UE a Parlamentului European și a Consiliului din 26 februarie 2014 privind armonizarea legislației statelor membre referitoare la punerea la dispoziție pe piață și controlul explozivilor de uz civil (revizuire) (text cu relevanță pentru SEE), publicată în Jurnalul Oficial al Uniunii Europene L 96/1 din 29 martie 2014.

1. **DISPOZIŢII GENERALE**
2. Reglementarea tehnică stabilește condițiile privind punerea la dispoziție pe piață și controlul asupra circulației în siguranță a explozivilor de uz civil pe teritoriul Republicii Moldova.
3. Prezenta Reglementare tehnică se aplică explozivilor de uz civil și stabilește condițiile în care cumpărarea, vânzarea, deținerea, utilizarea și alte operațiuni cu explozivi de uz civil sunt permise pe teritoriul Republicii Moldova.
4. Prezenta Reglementare tehnică nu se aplică:
   1. explozivilor militari, inclusiv muniției din dotarea autorităților administrației publice cu competențe în domeniul apărării naționale, securității statului și ordinii publice, al căror regim este reglementat prin acte normative speciale;
   2. precursorilor de explozivi;
   3. articolelor pirotehnice specificate în Legea nr. 143/2014 privind regimul articolelor pirotehnice;
   4. munițiilor, cu excepția celor care intră sub incidența dispozițiilor de la secțiunile 2-4 ale Capitolului III.

Anexa 3 din Legea nr. 67/2024 privind regimul explozivilor de uz civil, conține o listă neexhaustivă de articole pirotehnice și muniție menționată la punctul 3.3., respectiv la punctul 5.8., identificate pe baza recomandărilor Organizației Națiunilor Unite privind transportul mărfurilor periculoase.

1. În sensul prezentei Reglementări tehnice se utilizează noțiunile definite în Legea nr. 67/2024 privind regimul explozivilor de uz civil.
2. În sensul prezentei Reglementări tehnice se utilizează următoarele noțiuni:
   1. acreditare - înseamnă o atestare de către un organism național de acreditare a faptului că un organism de evaluare a conformității îndeplinește cerințele stabilite prin standarde armonizate și, după caz, orice alte cerințe suplimentare, inclusiv cele stabilite în cadrul schemelor sectoriale relevante, pentru realizarea activităților specifice de evaluare a conformității;
   2. autorizaţie – decizie luată pentru a permite transferuri preconizate de explozivi în interiorul Uniunii Europene;
   3. evaluare a conformității - înseamnă procesul prin care se demonstrează dacă au fost îndeplinite cerințele esențiale de securitate pentru un exploziv, prevăzute la Anexa 1 din Legea nr. 67/2024 privind regimul explozivilor de uz civil;
   4. furnizor – orice persoană fizică sau juridică a cărei ocupaţie constă, total sau parţial, în fabricarea, comercializarea, schimbul, închirierea, repararea ori transformarea armelor de foc și muniţiei;
   5. introducere pe piață - înseamnă prima punere la dispoziție a unui exploziv pe piața Uniunii Europene;
   6. legislație de armonizare a Uniunii - înseamnă orice legislație a Uniunii Europene care armonizează condițiile de comercializare a produselor, cu scopul de a facilita circulația a acestora pe piața internă;
   7. marcaj CE - înseamnă un marcaj prin care producătorul indică faptul că explozivul este în conformitate cu toate cerințele aplicabile stabilite în legislația de armonizare a Uniunii Europene care prevede aplicarea respectivului marcaj pe produs;
   8. muniție – proiectile cu sau fără încărcături de propulsie, precum și muniție oarbă, utilizate pentru armele ușoare, armele de artilerie și alte arme de foc;
   9. organism de evaluare a conformității - înseamnă un organism care efectuează activități de evaluare a conformității, inclusiv etalonare, testare, certificare și inspecție;
   10. organism național de acreditare - înseamnă singurul organism dintr-un stat membru care realizează acreditarea dispunând de autoritatea conferită de statul respectiv;
   11. punere la dispoziție pe piață - înseamnă orice furnizare a unui exploziv pentru distribuție sau uz pe piața Uniunii Europene în cursul unei activități comerciale, contra cost sau gratuit;
   12. rechemare –orice măsură care are drept scop returnarea unui exploziv care a fost pus deja la dispoziţia utilizatorului final;
   13. retragere – orice măsură care are drept scop împiedicarea punerii la dispoziţie pe piaţă a unui exploziv din lanţul de furnizare;
   14. securitate – prevenirea accidentelor și, atunci când prevenirea eşuează, limitarea efectelor acestora;
   15. siguranţă – prevenirea utilizării explozivilor în scopuri care contravin ordinii publice;
   16. specificaţie tehnică – un document care stabileşte cerințele tehnice pe care trebuie să le îndeplinească un exploziv;
   17. standard armonizat – standard european adoptat pe baza unei solicitări din partea Comisiei Europene pentru aplicarea legislaţiei de armonizare a Uniunii Europene;
   18. transfer - orice deplasare fizică a explozivilor în cadrul Uniunii Europene, cu excepția deplasărilor în cadrul aceluiași amplasament.
3. **PUNEREA LA DISPOZIŢIE PE PIAŢĂ ȘI LIBERA CIRCULAŢIE**
4. Nu poate fi interzisă, restricţionată sau împiedicată punerea la dispoziție pe piaţă a explozivilor care fac obiectul Legii nr. 67/2024 privind regimul explozivilor de uz civil, a prezentei Reglementări tehnice și care sunt conformi cu prevederile acestora.
5. Explozivii sunt puși la dispoziţie pe piaţă dacă îndeplinesc cerințele prevăzute de Legea nr.67/2024 privind regimul explozivilor de uz civil precum și ale prezentei Reglementări tehnice.
6. Inspectoratul Național pentru Supraveghere Tehnică în calitate de autoritate de supraveghere a pieței întreprinde toate masurile necesare pentru a se asigura că explozivii:

8.1. sunt introduși pe piaţă numai cu respectarea prevederilor Legii nr.67/2024 privind regimul explozivilor de uz civil și prezentei Reglementări tehnice;

8.2. poartă marcajul CE de conformitate (în continuare - marcaj CE) prevăzut la punctele 54-62;

8.3. au fost supuși unei evaluări de conformitate potrivit procedurilor prevăzute în anexa nr. 1.

1. Obligațiile operatorilor economici sunt reglementate în Legea nr. 67/2024 privind regimul explozivilor de uz civil, fiind aplicabile prezentei Reglementări tehnice.
2. În cazul explozivilor care nu sunt incluși în sistemul menţionat la punctele 38 – 40, operatorii economici transmit, la cerere, către autoritatea de supraveghere a pieței datele de identificare ale:
   1. oricărui operator economic care le-a furnizat un exploziv;
   2. oricărui operator economic căruia i-au furnizat un exploziv.
3. Operatorii economici trebuie să poată prezenta informaţiile prevăzute la punctul 10, pentru o perioadă de 10 ani după ce le-a fost furnizat explozivul și pentru o perioadă de 10 ani după ce au furnizat explozivul.
4. **PREVEDERI ÎN MATERIE DE SIGURANŢĂ**

**Secțiunea 1**

## Transferul explozivilor

1. Explozivii pot fi transferați numai conform procedurilor specificate în punctele 13 - 21.
2. Pentru a putea realiza transferul explozivilor, destinatarul trebuie să obțină o autorizație de transfer de la autoritatea competentă din statul membru al destinatarului. Autoritatea competentă verifică dacă destinatarul este autorizat legal să achiziționeze explozivi și dacă deține licențele sau autorizațiile necesare. Operatorul economic responsabil pentru transfer trebuie să înștiințeze autoritățile competente din statul membru de tranzit cu privire la orice tranzit al explozivilor prin statul membru respectiv și trebuie să obțină aprobarea prealabilă a statului membru de tranzit în cauză.
3. Dacă autoritatea competentă consideră că există o problemă legată de verificarea dreptului de a achiziționa explozivi prevăzut la punctul 13, autoritatea transmite Comisiei Europene informațiile deținute în acest sens, iar Comisia Europeană informează celelalte state membre cu privire la aceasta.
4. Autoritatea care autorizează transferul de explozivi, eliberează destinatarului un document care include toate informațiile menționate la punctul 16. Explozivii trebuie să fie însoțiți de un astfel de document până la destinația prevăzută. Documentul trebuie prezentat ori de câte ori este solicitat de către autoritatea de control și supraveghere. Destinatarul păstrează o copie a documentului, pe care o prezintă pentru examinare, la cerere, autorităților competente.
5. Dacă transferul explozivilor necesită controale specifice prin care să se poată determina dacă aceste transferuri răspund cerinţelor speciale de siguranţă pe teritoriul sau pe o parte a teritoriului unui stat membru, destinatarul, înainte de transfer, trebuie să furnizeze autorității care emite autorizația de transfer, următoarele informaţii:

16.1. denumirea și adresa operatorilor economici implicaţi;

16.2. numărul și cantitatea explozivilor transferați;

16.3. o descriere completă a explozivilor în cauză, precum și modul de identificare, inclusiv numărul de identificare a Organizaţiei Naţiunilor Unite;

16.4. dacă explozivii urmează a fi introduși pe piaţă, informaţii privind respectarea condiţiilor impuse pentru punerea la dispoziţie pe piaţă;

16.5. modul în care se efectuează transferul și itinerarul;

16.6. datele prevăzute de plecare și de sosire;

16.7. punctele exacte de trecere la intrarea și ieșirea din statele membre ale Uniunii Europene, dacă este necesar;

16.8. informaţiile menţionate la punctul 16.1. trebuie să fie îndeajuns de detaliate pentru a permite autorităţii să contacteze agenţii economici și să obţină confirmarea că operatorii economici în cauză sunt abilitați oficial să recepționeze transportul.

1. În cazul transferului de explozivi cu destinația în Republica Moldova, autoritatea de supraveghere a pieței examinează condițiile în care trebuie să aibă loc transferul, acordând o atenție deosebită cerințelor speciale de siguranță. În cazul în care sunt respectate cerințele speciale de siguranță, se autorizează transferul. În cazul tranzitului pe teritoriul Republicii Moldova, autoritatea de supraveghere a pieței, de asemenea, examinează și aprobă informațiile referitoare la transfer.
2. În cazul în care autoritatea de supraveghere a pieței constată că nu sunt necesare cerințele speciale de siguranță menţionate la punctele 15 și 16, explozivii pot fi transferați pe teritoriul statului fără furnizarea în prealabil a informaţiilor stipulate la punctul 16. În situaţia dată, autoritatea eliberează o autorizație pe durată determinată, în baza documentului menţionat la punctul 13, ce trebuie să însoţească explozivii până la destinaţie și care produce efecte juridice doar în acest caz.
3. Această autorizație poate fi suspendată sau retrasă în orice moment, pe baza unei decizii motivate, în conformitate cu prevederile Legii nr. 160/2011 privind reglementarea prin autorizare a activităţii de întreprinzător.
4. Fără a aduce atingere controalelor obişnuite, destinatarii și operatorii economici în cauză înaintează autorităţilor competente din statul de plecare, precum și celor din statul de tranzit, la cererea acestora, orice informaţie utilă de care dispun în legătură cu transferul de explozivi.
5. Nici un operator economic nu poate efectua transferul de explozivi dacă destinatarul nu a obţinut autorizaţiile necesare pentru transfer, conform punctelor 13 – 17.

**Secțiunea 2**

**Transferul muniției**

1. Muniţia nu poate fi transferată dintr-un stat membru al Uniunii Europene în altul, decât cu respectarea procedurii prevăzute la punctele 23 – 30. Prevederile punctelor 23 – 30 se aplică și în cazul transferului muniţiei care a făcut obiectul unei vânzări prin corespondență.
2. În ceea ce priveşte transferurile de muniţie către un alt stat membru al Uniunii Europene, persoana interesată comunică Ministerului Afacerilor Interne, înainte de orice expediţie:

23.1. numele și adresa persoanei care vinde sau transferă muniţia, ale persoanei care cumpără sau dobândește muniţia, și, cînd este cazul, ale proprietarului;

23.2. adresa la care este trimisă sau transportată muniţia;

23.3. cantitatea de muniţie trimisă sau transportată;

23.4. datele care permit identificarea muniţiei, precum și faptul că muniţia a făcut obiectul unui control conform Convenției din 1 iulie 1969 privind recunoașterea reciprocă a marcării armelor de foc mici;

23.5. mijlocul de transport;

23.6. data plecării și data estimată de sosire a transportului.

1. Informaţiile menţionate la punctele 23.5. și 23.6. nu trebuie furnizate în cazul transferului între furnizori. Ministerul Afacerilor Interne examinează condiţiile în care are loc transferul, în special în ceea ce priveşte siguranţa. Autorizarea unui astfel de transport de către Ministerul Afacerilor Interne, se efectuează cu eliberarea unui permis care cuprinde toate informaţiile menţionate la punctul 23. Acest permis însoţeşte muniţia până la destinaţie și trebuie prezentat ori de câte ori Ministerul Afacerilor Interne solicită acest lucru.
2. Ministerul Afacerilor Interne acordă furnizorilor dreptul de a efectua transporturi de muniţie de pe teritoriul statului către un furnizor stabilit în alt stat membru al Uniunii Europene, fără obţinerea în prealabil a autorizaţiei menţionate la punctul 24. În acest sens, Ministerul Afacerilor Interne eliberează o autorizaţie valabilă timp de trei ani, care poate fi suspendată sau anulată în orice moment printr-o decizie motivată. Documentul care face referire la această autorizație însoțește muniţia până la destinaţie și urmează a fi prezentat ori de câte ori Ministerul Afacerilor Interne solicită acest lucru.
3. Înainte de efectuarea transferului, furnizorul comunică Ministerului Afacerilor Interne toate informaţiile enumerate la punctul 23.1.
4. Ministerul Afacerilor Interne comunică organelor abilitate din celelalte statele membre ale Uniunii Europene lista cu tipurile de muniţie pentru care transferul poate fi autorizat fără consimțământ prealabil.
5. Astfel de liste de muniție vor fi comunicate furnizorilor care au obținut autorizație pentru transferul muniției fără autorizație prealabilă în conformitate cu procedura prevăzută la punctul 25.
6. Ministerul Afacerilor Interne transmite orice informație utilă de care dispune în legătură cu transferurile definitive de muniție statelor membre ale Uniunii Europene pe teritoriul cărora sunt efectuate aceste transferuri.
7. Toate informațiile pe care Ministerul Afacerilor Interne le primește în conformitate cu punctele 23 și 25 sunt comunicate, cel târziu în momentul transferului, statelor membre ale Uniunii Europene de destinație și, dacă este cazul, cel târziu în momentul transferului, statelor membre ale Uniunii Europene de tranzit.
8. Subdiviziunea responsabilă din cadrul Ministerului Afacerilor Interne, care urmează să asigure atribuțiile prevăzute la punctele 23 – 30, se stabilește prin ordinul ministrului afacerilor interne.

**Secțiunea 3**

**Derogări din motive de siguranță**

1. Prin derogare de la punctele 13, 15, 16 și Secțiunea 2 din prezentul capitol, în cazul unor amenințări grave sau al unor atentate la siguranţa publică ca urmare a deţinerii sau utilizării ilicite a explozivilor sau muniției, Ministerul Afacerilor Interne ia toate măsurile necesare referitoare la transferul muniției, iar autoritatea de supraveghere a pieței ia toate măsurile necesare referitoare la transferul explozivilor pentru prevenirea unor astfel de situații de deținere sau utilizare ilicită.
2. Măsurile menţionate la punctul 32 respectă principiul proporţionalităţii. Acestea nu trebuie să reprezinte nici mijloc de discriminare arbitrară și nici restricţie mascată în comerţul dintre statele membre ale Uniunii Europene.
3. Ministerul Afacerilor Interne și autoritatea de supraveghere a pieței după dispunerea unor astfel de măsuri înştiinţează imediat Comisia Europeană, care informează celelalte state membre ale Uniunii Europene cu privire la acest fapt.

**Secțiunea 4**

**Schimbul de informaţii**

1. Ministerului Afacerilor Interne și autoritatea de supraveghere a pieței stabilesc reţele de schimb de informații pentru aplicarea prevederilor de la Secțiunea 1 și 2 din prezentul capitol. Autoritatea de control și supraveghere înştiinţează celelalte state membre ale Uniunii Europene și Comisia Europeană cu privire la autorităţile naţionale responsabile pentru trimiterea și primirea informaţiilor și pentru aplicarea procedurilor prevăzute la secțiunile respective.
2. Autoritatea de licenţiere sau autoritatea emitentă păstrează informaţii actualizate referitoare la operatorii economici care posedă autorizațiile menţionate la Secțiunea 6 din prezentul capitol și le pune la dispoziţia celorlalte state membre Uniunii Europene și Comisiei Europene.
3. În scopul aplicării prezentei Reglementări tehnice, se ţine cont de prevederile Regulamentului (CE) nr. 515/97 privind asistența reciprocă între autoritățile administrative ale statelor membre și cooperarea dintre acestea și Comisie în vederea asigurării aplicării corespunzătoare a legislației din domeniile vamal și agricol, în special cerințele acestuia referitoare la confidențialitate, se aplică mutatis mutandis.

**Secțiunea 5**

**Identificarea și trasabilitatea explozivilor**

1. Operatorii economici aderă la un sistem uniform pentru identificarea și trasabilitatea explozivilor, elaborat de către Ministerul Afacerilor Interne și aflat sub auspiciul acestuia, care ţine seama de dimensiunea, forma sau caracteristicile din proiectare ale explozivilor, cu excepţia situaţiei în care nu este necesar să se aplice o identificare unică explozivului din cauza gradului său redus de periculozitate, pe baza caracteristicilor sale și a unor factori precum efectul său scăzut de detonare, utilizările sale și gradul redus de siguranţă pe care îl prezintă ca urmare a efectelor potenţiale reduse ale utilizării incorecte.
2. Sistemul nu se aplică explozivilor transportaţi și livraţi fără ambalaj sau în camioane cu pompă pentru descărcarea lor directă în gaura pentru explozivi sau explozivilor fabricaţi la locul de producere a exploziei și care sunt încărcaţi imediat după fabricare (aşa- numita producţie „in situ”).
3. Acest sistem prevede colectarea și păstrarea datelor, inclusiv prin mijloace electronice, pentru a permite identificarea unică și trasabilitatea explozivului, precum și aplicarea unei identificări unice pe exploziv și/sau ambalajul acestuia care să permită accesul la date.
4. Datele respective se referă la identificarea unică a explozivului, inclusiv la locul în care se află acesta cât timp este în posesia operatorilor economici și la identitatea operatorilor economici în cauză.
5. Datele menţionate la punctul 40 sunt verificate la intervale regulate și protejate împotriva deteriorării sau distrugerii accidentale sau rău intenţionate. Datele sunt păstrate o perioadă de 10 ani după ce a avut loc tranzacţia sau, în cazul în care explozivii au fost utilizaţi sau eliminaţi, 10 ani după ce au fost utilizaţi sau eliminaţi, chiar dacă operatorul economic și-a încetat activitatea. Acestea trebuie să fie disponibile imediat la cererea Ministerului Afacerilor Interne.
6. Subdiviziunea responsabilă din cadrul Ministerului Afacerilor Interne, care urmează să asigure atribuțiile prevăzute la punctele 38 și 42, se stabilește prin ordinul ministrului afacerilor interne.

**Secțiunea 6**

**Licenţe, autorizaţii, confiscări**

1. Licenţele sau autorizaţiile operatorilor economici, eliberate de autoritatea de licenţiere sau autoritatea emitentă, le conferă dreptul de a fabrica, a depozita, a utiliza, a importa, a exporta, a transfera sau a comercializa explozivi.
2. Punctul 44 nu se aplică angajaţilor unui operator economic care posedă o licenţă sau o autorizaţie.
3. La eliberarea licenţei sau autorizaţiei pentru activităţile menţionate la punctul 44, autoritatea de licenţiere sau autoritatea emitentă verifică dacă operatorii economici sunt în măsură să asigure respectarea angajamentelor tehnice asumate.
4. Autoritatea competentă poate ridica sau confisca explozivul, dacă există suficiente probe care să ateste că explozivul respectiv face obiectul unei achiziţionări, utilizări sau trafic ilicit, în conformitate cu prevederile Legii nr. 67/2024 privind regimul explozivilor de uz civil și altor actelor normative care reglementează procedurile de ridicare și confiscare.
5. **CONFORMITATEA EXPLOZIVILOR**

**Secțiunea 1**

**Prezumția de conformitate și proceduri pentru evaluarea conformității**

1. Explozivii care sunt conformi cu standardele armonizate sau cu părţi ale acestora, ale căror referinţe sunt publicate în Jurnalul Oficial al Uniunii Europene se prezumă a fi în conformitate cu cerințele esenţiale de securitate menţionate și prevăzute în anexa nr. 1 din Legea nr. 67/2024 privind regimul explozivilor de uz civil și care sunt vizate de acele standarde sau părți ale acestora.
2. Evaluarea conformităţii explozivilor de către producător se face ulterior uneia dintre următoarele proceduri, specificate în anexa nr. 1:
   1. examinarea CE de tip (modulul B), prevăzută în anexa nr. 1, la care se adaugă, la alegerea producătorului, una dintre următoarele:
      1. conformitatea cu tipul bazată pe controlul intern al producţiei plus verificări supravegheate ale produsului la intervale aleatorii (modulul C2), prevăzută în anexa nr. 1;
      2. conformitatea cu tipul bazată pe asigurarea calităţii procesului de producţie (modulul D), prevăzută în anexa nr. 1;
      3. conformitatea cu tipul bazată pe asigurarea calităţii produsului (modulul E), prevăzută în anexa nr. 1;
      4. conformitatea cu tipul bazată pe verificarea produsului (modulul F), prevăzută în anexa nr. 1;
   2. conformitatea bazată pe verificarea unităţii de produs (modulul G), prevăzută în anexa nr. 1.

**Secțiunea 2**

**Declaraţia UE de conformitate**

1. Declaraţia UE de conformitate atestă faptul că îndeplinirea cerinţelor esenţiale de securitate, menţionate și prevăzute în anexa nr. 1 din Legea nr. 67/2024 privind regimul explozivilor de uz civil, a fost demonstrată.
2. Declaraţia UE de conformitate se structurează după modelul prevăzut în anexa nr. 2 la prezenta Reglementare tehnică, conţine elementele specificate în modulele relevante din anexa nr. 1 la prezenta Reglementare tehnică și se actualizează constant. Declaraţia UE de conformitate pentru explozivi se prezintă în limba română.
3. În cazul în care un exploziv intră sub incidenţa mai multor acte ale Uniunii Europene sau acte normative de punere în aplicare a legislației Uniunii Europene prin care se solicită o declaraţie UE de conformitate, se întocmește o singură declarație UE de conformitate în temeiul tuturor acestor acte. Declarația respectivă trebuie să conțină identificarea actelor în cauză, inclusiv referințele de publicare ale acestora.
4. Prin întocmirea declarației UE de conformitate producătorul își asumă responsabilitatea pentru conformitatea explozivului cu cerințele stabilite în prezenta Reglementare tehnică și Legea nr. 67/2024 privind regimul explozivilor de uz civil.

**Secțiunea 3**

**Aplicarea marcajului de conformitate CE**

1. Marcajul CE se aplică doar de producător sau de reprezentantul împuternicit al acestuia.
2. Marcajul CE este supus principiilor generale prevăzute de Legea nr. 235/2011 privind activitățile de acreditare și de evaluare a conformității.
3. Marcajul CE se aplică direct pe exploziv, astfel încât să fie vizibil, ușor de citit și să nu poată fi șters. În cazul în care acest lucru nu este posibil sau justificat din considerente ce ţin de natura explozivului, marcajul se aplică pe ambalaj și pe documentele de însoţire.
4. Marcajul CE se aplică înainte ca explozivii să fie introduși pe piaţă.
5. Marcajul CE este urmat de numărul de identificare al organismului notificat, în cazul în care un astfel de organism este implicat în faza de control al producţiei. Numărul de identificare al organismului notificat se aplică chiar de către organismul notificat sau, conform instrucţiunilor acestuia, de către producător ori reprezentantul împuternicit.
6. Marcajul CE și, după caz, numărul de identificare al organismului notificat pot fi urmate de orice alt însemn care indică un risc special sau o utilizare specială.
7. În cazul explozivilor fabricați pentru uz propriu, al explozivilor transportați și livrați fără ambalaj sau în unități mobile de fabricare a explozivilor (MEMU) pentru descărcarea lor directă în gaura pentru explozivi și al explozivilor fabricați la locul de producere a exploziei care sunt încărcați imediat după fabricare (producție „in situ”), marcajul CE se aplică documentelor de însoțire.
8. Autoritatea de supraveghere a pieței se bazează pe mecanismele existente pentru a asigura aplicarea corectă a regimului aplicabil marcajului CE și iau măsurile corespunzătoare în cazul utilizării inadecvate a respectivului marcaj.
9. Aplicarea pe explozivi a marcajelor care pot induce în eroare terţii în ceea ce priveşte semnificaţia și forma marcajului CE este interzisă.
10. **NOTIFICAREA ORGANISMELOR DE EVALUARE A CONFORMITĂȚII**

**Secțiunea 1**

**Notificarea**

1. Ministerul Afacerilor Interne notifică Comisiei Europene și celorlalte state membre ale Uniunii Europene organismele autorizate pentru a efectua sarcinile de evaluare a conformității ca părți terțe în temeiul prezentei Reglementări tehnice.
2. Ministerului Afacerilor Interne în calitate de autoritate de notificare unică îi revine sarcina pentru instituirea și îndeplinirea procedurilor necesare pentru evaluarea și notificarea organismelor de evaluare a conformității și de monitorizare a organismelor notificate, incluzând filialele organismelor notificate și subcontractarea de către organismele notificate.
3. Evaluarea și monitorizarea menționate la punctul 64 se realizează prin intermediul Centrului Național de Acreditare (MOLDAC) în sensul și în conformitate cu Legea nr. 235/2011 privind activitățile de acreditare și de evaluare a conformității.

**Secțiunea 2**

**Cerințe privind autoritatea de notificare**

1. Autoritatea de notificare se instituie în așa mod încât să nu existe conflicte de interese cu organismele de evaluare a conformității.
2. Autoritatea de notificare:
   1. se organizează și funcționează astfel încât să garanteze obiectivitate și imparțialitate pentru activitățile sale;
   2. se organizează astfel încât fiecare decizie cu privire la notificarea organismului de evaluare a conformității să fie luată de persoane competente, altele decât cele care au efectuat evaluarea;
   3. nu oferă și nu prestează activități pe care le desfășoară organismele de evaluare a conformității și nici servicii de consultanță în condiții comerciale sau concurențiale;
   4. garantează confidențialitatea informațiilor obținute;
   5. dispune de suficient personal competent în vederea îndeplinirii corespunzătoare a atribuțiilor sale.
3. Autoritatea de notificare informează Comisia Europeană în legătură cu procedurile pe care le aplică pentru evaluarea și notificarea organismelor de evaluare a conformității și pentru monitorizarea organismelor notificate, precum și în legătură cu orice modificări ale acestora.
4. Pentru a fi notificat, un organism de evaluare a conformității îndeplinește următoarele cerințe:
   1. Organismele de evaluare a conformității se înființează în baza legislației naționale și au personalitate juridică.
   2. Organismul de evaluare a conformității este un organism terț care acționează independent, indiferent de organizația sau de explozivul pe care îl evaluează.
   3. Organismul de evaluare a conformității, personalul său de conducere și personalul responsabil de îndeplinirea atribuțiilor de evaluare a conformității nu trebuie să acționeze ca proiectant, producător, furnizor, instalator, cumpărător, proprietar, utilizator sau operator de întreținere al explozivilor și nici ca reprezentant al vreuneia din aceste părți.
   4. Prevederile punctului 69.3. nu împiedică utilizarea a explozivilor care sunt necesare pentru operațiunile organismului de evaluare a conformității sau utilizarea unor explozivi în scopuri personale.
   5. Organismul de evaluare a conformității, personalul său de conducere și personalul responsabil de îndeplinirea atribuțiilor de evaluare a conformității nu sunt direct implicați în proiectarea, fabricarea sau construcția, comercializarea, instalarea, utilizarea sau întreținerea explozivilor respectivi și nu reprezintă părțile angajate în aceste activități.
   6. Organismul de evaluare a conformității, personalul său de conducere și personalul responsabil de îndeplinirea atribuțiilor de evaluare a conformității nu se implică în activități care le-ar putea afecta imparțialitatea sau integritatea în ceea ce privește activitățile de evaluare a conformității pentru care sunt notificați.
   7. Prevederile punctelor 69.5. și 69.6. se aplică, în special, serviciilor de consultanță.
   8. Organismele de evaluare a conformității se asigură că activitățile filialelor sau ale subcontractanților lor nu afectează confidențialitatea, obiectivitatea sau imparțialitatea activităților lor de evaluare a conformității.
   9. Organismele de evaluare a conformității și personalul acestora îndeplinesc activitățile de evaluare a conformității la cel mai înalt grad de integritate profesională și de competență tehnică necesară în domeniul respectiv, fiind liberi de orice presiuni și stimulente, îndeosebi financiare, care le-ar putea influența aprecierea sau rezultatele activităților lor de evaluare a conformității, în special din partea persoanelor sau a grupurilor de persoane cu un interes pentru rezultatele acestor activități.
   10. Organismul de evaluare a conformității are capacitatea să îndeplinească toate atribuțiile de evaluare a conformității care îi sunt atribuite prin anexa nr. 1 și pentru care a fost notificat, indiferent dacă aceste atribuții sunt îndeplinite chiar de către organismul de evaluare a conformității sau în numele și sub responsabilitatea acestuia.
   11. De fiecare dată și pentru fiecare procedură de evaluare a conformității și pentru fiecare tip sau categorie de explozivi pentru care a fost notificat, organismul de evaluare a conformității are la dispoziție:
       1. personalul necesar având cunoștințe tehnice și experiență suficientă și corespunzătoare pentru a îndeplini atribuțiile de evaluare a conformității;
       2. descrierile necesare ale procedurilor în conformitate cu care se realizează evaluarea conformității, asigurându-se transparența și posibilitatea de a reproduce procedurile în cauză. Acesta dispune de politici și proceduri adecvate care fac o distincție clară între atribuțiile îndeplinite ca organism notificat și orice alte activități;
       3. procedurile necesare pentru a-și desfășura activitatea, ținând seama în mod corespunzător de dimensiunea unei întreprinderi, de domeniul de activitate și structura acesteia, de gradul de complexitate a tehnologiei produsului în cauză, precum și de caracterul de serie sau de masă al procesului de producție.
   12. Organismul de evaluare a conformității dispune de mijloacele necesare pentru a îndeplini în mod corespunzător atribuțiile tehnice și administrative legate de activitățile de evaluare a conformității și are acces la toate echipamentele sau facilitățile necesare.
   13. Personalul responsabil de îndeplinirea sarcinilor de evaluare a conformității trebuie să posede următoarele:
       1. o pregătire tehnică și profesională corespunzătoare, care acoperă toate activitățile de evaluare a conformității pentru care organismul de evaluare a conformității a fost notificat;
       2. cunoștințe satisfăcătoare ale cerințelor evaluărilor pe care le realizează și autoritatea corespunzătoare pentru realizarea acestor evaluări;
       3. cunoștințe și înțelegere corespunzătoare a cerințelor esențiale de securitate prevăzute în anexa nr. 1 din Legea nr. 67/2024 privind regimul explozivilor de uz civil, a standardelor armonizate aplicabile și a dispozițiilor relevante din legislația de armonizare a Uniunii Europene și din legislația națională;
       4. abilitatea necesară pentru a elabora certificate, evidențe și rapoarte pentru a demonstra că evaluările au fost îndeplinite.
   14. Se garantează imparțialitatea organismelor de evaluare a conformității, a personalului de conducere și a personalului responsabil de îndeplinirea sarcinilor de evaluare a conformității din cadrul acestora. Remunerația conducerii generale și a personalului responsabil de îndeplinirea sarcinilor de evaluare a conformității din cadrul organismului de evaluare a conformității nu depinde de numărul de evaluări realizate sau de rezultatele acestor evaluări.
   15. Organismele de evaluare a conformității trebuie să încheie o asigurare de răspundere civilă cu companiile de asigurare licențiate pe teritoriul Republicii Moldova și să dețină polițe de asigurare pentru a repara prejudiciul care poate fi cauzat terțelor părți prin activitatea sa și față de care poartă răspundere în conformitate cu Legea nr. 92/2022 privind activitatea de asigurare sau de reasigurare.
   16. Personalul organismului de evaluare a conformității păstrează secretul profesional referitor la toate informațiile obținute în îndeplinirea sarcinilor sale în temeiul anexei nr. 1 sau al oricărei prevederi din prezenta Reglementare tehnică, excepție constituind relația cu autoritatea de notificare și autoritatea de supraveghere a pieței. Drepturile de autor sunt protejate în conformitate cu prevederile legislației naționale aplicabile.
   17. Organismele de evaluare a conformității participă la activitățile de standardizare relevante și la activitățile grupului de coordonare a organismelor notificate, înființat în temeiul legislației de armonizare relevante a Uniunii Europene, sau se asigură că personalul responsabil de îndeplinirea sarcinilor de evaluare a conformității din cadrul acestora este informat în legătură cu aceste activități și pune în aplicare ca orientare generală deciziile și documentele administrative produse ca rezultat al activității acestui grup.

**Secțiunea 3**

**Prezumția de conformitate a organismelor notificate și filialele organismelor notificate și subcontractarea de către organismele notificate**

1. În cazul în care un organism de evaluare a conformității își demonstrează conformitatea cu criteriile prevăzute în standardele moldovenești care adoptă standardele armonizate sau în părți ale acestora, ale căror referințe au fost publicate în Jurnalul Oficial al Uniunii Europene, se consideră că acesta respectă cerințele prevăzute la punctul 69 în măsura în care standardele armonizate aplicabile vizează aceste cerințe.
2. În cazul în care subcontractează anumite sarcini referitoare la evaluarea conformității sau recurge la o filială, un organism notificat se asigură că subcontractantul sau filiala îndeplinește cerințele stabilite la punctul 69 și informează autoritatea de notificare în acest sens.
3. Organismele notificate preiau întreaga responsabilitate pentru sarcinile îndeplinite de subcontractanți sau filiale, oriunde ar fi acestea stabilite.
4. Activitățile pot fi subcontractate sau realizate de o filială numai cu acordul clientului.
5. Organismele notificate pun la dispoziția autorității de notificare documentele relevante privind evaluarea calificărilor subcontractantului sau ale filialei și a activităților executate de către aceștia în temeiul anexei nr. 1.

**Secțiunea 4**

**Cererea și procedura de notificare**

1. Pentru a fi notificate, organismele de evaluare a conformității depun o cerere de recunoaștere în vederea notificării către Centrul Național de Acreditare (MOLDAC) care reprezintă organismul național de acreditare.
2. Organismul național de acreditare informează autoritatea de notificare despre cererea menționată la punctul 75.
3. Cererea de notificare trebuie să fie însoțită de o descriere a activităților de evaluare a conformității, a modulului sau a modulelor de evaluare a conformității și a explozivului sau a explozivilor pentru care organismul se consideră a fi competent, precum și de un certificat de acreditare, în cazul în care există, eliberat de organismul național de acreditare, care să ateste că organismul de evaluare a conformității întrunește cerințele prevăzute punctul 69.
4. În cazul în care organismul respectiv de evaluare a conformității nu poate prezenta un certificat de acreditare, acesta prezintă autorității de notificare toate documentele justificative necesare pentru verificarea, recunoașterea și monitorizarea periodică a conformității acestuia cu cerințele prevăzute la punctul 69.
5. Autoritatea de notificare poate notifica numai organismele de evaluare a conformității care au îndeplinit cerințele prevăzute la punctul 69.
6. Autoritatea de notificare notifică Comisia Europeană și celelalte state membre ale Uniunii Europene folosind instrumentul de notificare electronică dezvoltat și gestionat de Comisia Europeană.
7. Notificarea include detalii complete ale activităților de evaluare a conformității, ale modulului/modulelor de evaluare a conformității și ale explozivului/explozivilor în cauză, precum și atestarea competenței necesare.
8. În cazul în care o notificare nu se bazează pe un certificat de acreditare menționat la punctul 77, autoritatea de notificare prezintă Comisiei Europene și celorlalte state membre documentele justificative care atestă competența organismului de evaluare a conformității și măsurile adoptate, pentru a se asigura că organismul respectiv este monitorizat periodic și că va îndeplini în continuare cerințele prevăzute la punctul 69.
9. Organismul de evaluare a conformității poate îndeplini activitățile unui organism notificat numai dacă Comisia Europeană și celelalte state membre ale Uniunii Europene nu a ridicat obiecții în termen de două săptămâni de la notificare, în cazul în care se utilizează un certificat de acreditare, și în termen de două luni de la notificare, în cazul în care nu se utilizează acreditarea. Numai un astfel de organism se consideră organism notificat în sensul prezentei Reglementări tehnice.
10. Autoritatea de notificare notifică Comisia Europeană și celelalte state membre ale Uniunii Europene în legătură cu orice modificări ulterioare relevante aduse notificării.

**Secțiunea 5**

**Modificări ale notificărilor**

1. Ministerul Afacerilor Interne în calitate de autoritate de notificare dacă a constatat sau a fost informată că un organism notificat nu mai îndeplinește cerințele cu privire la organismele notificate, prevăzute la punctul 69 sau că acesta nu își îndeplinește obligațiile, restricționează, suspendă sau retrage notificarea după caz, în funcție de gravitatea nerespectării cerințelor sau a neîndeplinirii obligațiilor. În consecință, autoritatea de notificare informează imediat Comisia Europeană și celelalte state membre ale Uniunii Europene.
2. În caz de restricționare, suspendare sau retragere a notificării sau în cazul în care organismul notificat și-a încetat activitatea, autoritatea de notificare întreprinde măsurile adecvate pentru a se asigura că dosarele organismului respectiv sunt prelucrate de un alt organism notificat, ori sunt puse la dispoziția autorităților competente de notificare și de supraveghere a pieței, la cererea acestora.

**Secțiunea 6**

**Contestarea competenței organismelor notificate**

1. În cazurile în care Comisia Europeană investighează competența unui organism notificat sau continuarea îndeplinirii de către un organism notificat a cerințelor și a responsabilităților care îi revin, autoritatea de notificare prezintă Comisiei Europene, la cerere, toate informațiile care au fundamentat notificarea sau menținerea competenței organismului în cauză.
2. În cazul în care Comisia Europeană constată că un organism notificat nu mai îndeplinește cerințele pentru a fi notificat, autoritatea de notificare, în baza actului de punere în aplicare, adoptat de către Comisia Europeană, inițiază restrângerea, suspendarea sau retragerea notificării, în modul prevăzut de Legea nr. 235/2011 privind activitățile de acreditare și de evaluare a conformității.

**Secțiunea 7**

**Obligații operaționale în sarcina organismelor notificate și**

**căi de atac împotriva deciziilor organismelor notificate**

1. Organismele notificate efectuează evaluări ale conformității în corespundere cu procedurile de evaluare a conformității prevăzute în anexa nr. 1.
2. Evaluările conformității se realizează în mod proporțional, evitând sarcinile inutile pentru operatorii economici.
3. Organismele de evaluare a conformității:
   1. își desfășoară activitatea ținând cont în mod corespunzător de dimensiunea unei întreprinderi, domeniul de activitate și structura acesteia, de gradul de complexitate a tehnologiei produsului în cauză, precum și de caracterul de serie sau de masă al procesului de producție;
   2. respectă gradul de precizie și nivelul de protecție necesare pentru conformitatea explozivului cu cerințele stabilite în prezenta Reglementare tehnică.
4. Organismele notificate care efectuează evaluări ale conformității atribuie numere de înregistrare, identificând explozivii care au făcut obiectul unei evaluări a conformității și producătorii lor, și țin un registru cu numerele de înregistrare ale explozivilor pentru care au emis certificate.
5. În cazul în care un organism notificat constată că cerințele esențiale de securitate prevăzute anexa nr. 1 din Legea nr. 67/2024 privind regimul explozivilor de uz civil sau în standardele armonizate ori alte specificații tehnice corespunzătoare nu sunt îndeplinite de către un producător, acesta solicită producătorului să ia măsurile corective corespunzătoare și nu emite un certificat de conformitate.
6. În cazul în care, pe parcursul monitorizării conformității, ulterior eliberării certificatului, un organism notificat constată că un exploziv nu mai este conform, acesta solicită producătorului să ia măsurile corective corespunzătoare și suspendă sau retrage certificatul, dacă este necesar.
7. În cazul în care nu se iau măsuri corective sau acestea nu au efectul necesar, organismul notificat restricționează, suspendă sau retrage orice certificat, după caz.
8. Organismele notificate se asigură că beneficiarii serviciilor de evaluare a conformității cunosc și, în mod necondiționat, pot face uz de modalitățile de contestare a deciziilor emise de către organismele în cauză, în limita și în modul stabilite de lege.

**Secțiunea 8**

**Obligații de informare în sarcina organismelor notificate**

1. Organismele notificate informează autoritatea de notificare în legătură cu:
   1. orice refuz, restricție, suspendare sau retragere a certificatelor;
   2. circumstanțele care afectează domeniul de aplicare și condițiile notificării;
   3. orice cerere de informare, recepționată de la autoritatea de supraveghere a pieței, cu privire la activitățile de evaluare a conformității desfășurate;
   4. activitățile de evaluare a conformității, realizate în limita domeniului de aplicare a notificării, și în legătură cu orice altă activitate realizată, inclusiv activități transfrontaliere și de subcontractare, la cerere.
2. Organismele notificate oferă celorlalte organisme notificate în conformitate cu legislația corespunzătoare, care îndeplinesc activități similare de evaluare a conformității vizând aceleași explozivi, informații relevante privind aspecte legate de rezultatele negative ale evaluărilor conformității și, la cerere, de rezultatele pozitive ale evaluărilor conformității.
3. Organismele de evaluare a conformității notificate participă, în mod direct sau prin intermediul unor reprezentanți desemnați, la forumul sectorial al organismelor notificate, coordonat de către Comisia Europeană.
4. **SUPRAVEGHEREA PIEȚEI UNIUNII, CONTROLUL EXPLOZIVILOR CARE INTRĂ PE PIAȚA UNIUNII ȘI PROCEDURA DE SALVGARDARE LA NIVELUL UNIUNII EUROPENE**

**Secțiunea 1**

**Supravegherea pieței Uniunii Europene și controlul explozivilor care intră pe piața**

1. Supravegherea pieței și controlul explozivilor care se introduc și se pun la dispoziție pe piață se efectuează în conformitate cu prevederile Legii nr. 67/2024 privind regimul explozivilor de uz civil și ale Legii nr. 162/2023 privind supravegherea pieței și conformitatea produselor.
2. Autoritatea de supraveghere a pieței se asigură prin activitățile desfășurate că explozivii pot fi introduși pe piață numai dacă, depozitați în mod corespunzător și utilizați în scopul pentru care au fost concepuți, nu pun în pericol sănătatea și securitatea persoanelor.
3. Autoritatea de supraveghere a pieței în domeniul explozivilor informează anual autoritatea de reglementare cu privire la activitățile de supraveghere a pieței desfășurate.

**Secțiunea 2**

**Procedura aplicabilă explozivilor care prezintă un risc la nivel național**

1. În cazul în care autoritatea de supraveghere a pieței deține informații că un exploziv prezintă un risc pentru sănătatea sau securitatea persoanelor ori pentru alte aspecte ale protecției interesului public care intră sub incidența prezentei Reglementări tehnice, acesta efectuează o evaluare cu privire la explozivul în cauză, acoperind toate cerințele relevante stabilite în prezenta Reglementare tehnică.
2. Operatorii economici relevanți cooperează cu autoritatea de supraveghere a pieței în scopul prevăzut la punctul 103, la solicitarea acestuia.
3. În cazul în care, pe parcursul evaluării menționate la punctul 103, autoritatea de supraveghere a pieței constată că explozivul nu este conform cu cerințele stabilite în prezenta Reglementare tehnică, acesta solicită imediat operatorului economic relevant să întreprindă toate măsurile corective adecvate pentru a aduce explozivul în conformitate cu aceste cerințe ori să retragă sau să recheme explozivul de pe piață, în decursul unei perioade rezonabile, proporțională cu natura riscului, pe care o stabilesc acestea, în conformitate cu prevederile Legii nr. 422/2006 privind securitatea generală a produselor și ale Legii nr. 162/2023 privind supravegherea pieței și conformitatea produselor.
4. Autoritatea de supraveghere a pieței informează organismul notificat relevant, în legătură cu măsurile luate.
5. În cazul în care autoritatea de supraveghere a pieței consideră că neconformitatea nu se limitează la teritoriul național, aceasta informează Comisia Europeană și celelalte state membre ale Uniunii Europene cu privire la rezultatele evaluării și la acțiunile pe care le-a solicitat din partea operatorului economic.
6. Operatorul economic trebuie să se asigure că sunt întreprinse toate acțiunile corective adecvate pentru explozivii vizați, pe care acesta le-a pus la dispoziție pe piață.
7. În cazul în care operatorul economic relevant nu întreprinde măsurile corective menționate la punctul 108, autoritatea de supraveghere a pieței ia toate măsurile corespunzătoare pentru a interzice sau a restricționa punerea la dispoziție a explozivului pe piață ori pentru a retrage sau a rechema explozivul de pe piață, în conformitate cu Legea nr. 162/2023 privind supravegherea pieței și conformitatea produselor.
8. Autoritatea de supraveghere a pieței informează imediat Comisia Europeană cu privire la măsurile întreprinse.
9. Informațiile menționate la punctul 110 includ toate detaliile disponibile, în special cu privire la datele necesare pentru a identifica explozivul neconform, originea explozivului, natura neconformității invocate și riscul implicat, natura și durata măsurilor naționale luate, precum și argumentele prezentate de operatorul economic relevant.
10. Autoritatea de supraveghere a pieței indică, în special, dacă neconformitatea se datorează uneia dintre următoarele situații:
    1. explozivul nu respectă cerințele cu privire la sănătatea sau securitatea persoanelor ori alte aspecte referitoare la protecția interesului public stabilite în prezenta Reglementare tehnică și Legea nr. 67/2024 privind regimul explozivilor de uz civil;
    2. există deficiențe ale standardelor armonizate, menționate la punctul 70, care conferă prezumția de conformitate a explozivilor.
11. În cazul în care un alt stat membru inițiază prezenta procedură, autoritatea de supraveghere a pieței informează imediat Comisia Europeană și celelalte state membre ale Uniunii Europene cu privire la măsurile adoptate și informațiile suplimentare referitoare la neconformitatea explozivului în cauză, aflate la dispoziția ei, și cu privire la obiecțiile ei, în caz de dezacord cu măsura națională adoptată de respectivul stat membru.
12. În cazul în care, în termen de trei luni de la primirea informațiilor menționate la punctul 109, niciun stat membru și nici Comisia Europeană nu a ridicat obiecții cu privire la o măsură provizorie luată de autoritatea de supraveghere a pieței, măsura în cauză este considerată justificată.
13. Autoritatea de supraveghere a pieței se asigură că se iau, fără întârziere, măsurile restrictive adecvate, cum ar fi retragerea explozivului de pe piață în legătură cu explozivul în cauză.

**Secțiunea 3**

## Procedura de salvgardare

1. În cazul în care, la finalizarea procedurii prevăzute la punctele 108 și 109, se ridică obiecții cu privire la măsurile luate sau în cazul în care Comisia Europeană consideră că măsurile naționale contravin legislației Uniunii Europene, autoritatea de reglementare și autoritatea de supraveghere a pieței, la inițiativa Comisiei Europene, participă la consultări cu părțile implicate și operatorul/operatorii economici vizați pentru evaluarea măsurii naționale luate. La recepționarea rezultatelor evaluării respective de la Comisia Europeană prin care se stabilește dacă măsurile naționale sunt justificate sau nu, autoritatea de reglementare informează autoritatea de supraveghere a pieței și operatorii economici vizați.
2. În cazul în care măsura luată este considerată justificată, autoritatea de supraveghere a pieței ia măsurile care se impun pentru a asigura că explozivul neconform este retras de pe piața națională și informează Comisia Europeană în acest sens.
3. În cazul în care măsura este considerată nejustificată, autoritatea de supraveghere a pieței retrage măsura respectivă.

**Secțiunea 4**

**Explozivi conformi care prezintă un risc**

1. În cazul în care, în urma efectuării unei evaluări în conformitate cu punctul 103, autoritatea de supraveghere a pieței constată că, deși un exploziv este în conformitate cu prezenta Reglementare tehnică, acesta prezintă un risc pentru sănătatea sau securitatea persoanelor ori pentru protecția altor aspecte de interes public, el solicită operatorului economic respectiv să ia toate măsurile corespunzătoare pentru a se asigura că explozivul în cauză, în momentul introducerii pe piață, nu mai prezintă respectivul risc ori pentru a retrage explozivul de pe piață sau a-l rechema într-un termen rezonabil, proporțional cu natura riscului.
2. Operatorul economic garantează că se întreprind acțiuni corective pentru toți explozivii vizați, pe care acesta i-a pus la dispoziție pe piață în cadrul Uniunii Europene.
3. Autoritatea de supraveghere a pieței informează imediat Comisia Europeană despre explozivii conformi care prezintă un risc în materie de sănătate și securitate ori pentru protecția altor aspecte de interes public.
4. Informațiile menționate la punctul 121 includ toate detaliile disponibile, în special datele necesare pentru identificarea explozivului respectiv, originea și lanțul de aprovizionare aferent explozivului, natura riscului implicat, natura și durata măsurilor naționale luate.

**Secțiunea 5**

## Neconformitatea formală

1. Fără a aduce atingere punctelor 103 - 115, autoritatea de supraveghere a pieței solicită operatorului economic vizat să înlăture neconformitățile respective în cazul în care constată una dintre situațiile următoare:
   1. marcajul CE a fost aplicat prin încălcarea prevederilor punctelor 56 și 57;
   2. marcajul CE nu a fost aplicat;
   3. numărul de identificare a organismului notificat, în cazul în care organismul respectiv intervine în etapa de control al producției, a fost aplicat cu încălcările instrucţiunii organismului notificat, sau nu a fost aplicat.
   4. declaraţia UE de conformitate nu a fost întocmită;
   5. declaraţia UE de conformitate nu a fost întocmită corect;
   6. documentaţia tehnică nu este disponibilă sau este incompletă;
   7. informațiile privind condițiile de etichetare în sarcina producătorului și importatorului specificate în Legea nr. 67/2024 privind regimul explozivilor de uz civil, lipsesc, sunt false ori incomplete;
   8. nu sunt îndeplinite orice alte obligații puse în sarcina producătorului și importatorului specificate în Legea nr. 67/2024 privind regimul explozivilor de uz civil;
   9. numărul de identificare a organismului notificat, în cazul în care organismul respectiv intervine în etapa de control al producției, a fost aplicat cu încălcările instrucţiunii organismului notificat, sau nu a fost aplicat.
2. În cazul în care neconformitatea menţionată la punctul 123 se menţine, autoritatea de supraveghere a pieţei ia toate măsurile corespunzătoare pentru a restricţiona sau a interzice punerea la dispoziţie pe piaţă a explozivului sau pentru a se asigura că acesta este rechemat sau retras de pe piaţă.

**Secțiunea 6**

**Depozitarea explozivilor**

1. Depozitele de explozivi utilizate de persoane juridice care au dreptul să efectueze operaţiuni cu explozivi de uz civil pot funcţiona numai după ce s-a obţinut permisiunea eliberată de autoritatea de supraveghere a pieței, care să ateste că sunt îndeplinite toate condiţiile stabilite în anexa nr. 3, precum și toate condiţiile de securitate, iar acestea nu aduc atingere ordinii și securității publice.
2. Explozivii trebuie păstrați numai în locuri special amenajate şi destinate în acest scop - depozite.
3. După destinaţie, perioada de folosire şi amplasament, depozitele de explozivi se clasifică astfel:
   1. uzinale la producător - din care se alimentează depozitele beneficiarilor;
   2. de bază - din care se face aprovizionarea depozitelor de consum;
   3. de consum - din care sunt aprovizionaţi artificierii;
   4. complexe - în care o parte este amenajată ca depozit de bază, iar cealaltă, ca depozit de consum;
   5. permanente - care pot fi de bază sau de consum, cu timp de folosire mai mare de 2 ani;
   6. temporare - care pot fi numai depozite de consum, cu timp de folosire până la un an;
   7. de suprafaţă - care constau în una sau mai multe clădiri, bordeie sau camere amenajate în coasta unui deal;
   8. subterane - care constau în construcţii miniere pentru acces, depozitare, mânuire şi distribuire, inclusiv instalaţii, accesorii şi auxiliare, necesare deservirii depozitului;
   9. mixte - care constau în clădiri la suprafaţă şi camere subterane.
4. Depozitele de explozivi ale căror încăperi de depozitare sunt săpate în panta unui deal şi sunt prevăzute cu val de pământ în faţa intrării sau depozitele bordei care sunt acoperite cu un strat de pământ de minimum 1 m grosime şi în jurul lor (stratul acoperitor), se găseşte pământ de cel puţin grosimea unui val se consideră depozite de suprafaţă protejate cu val de pământ.
5. Depozitele subterane pot fi construite independent de reţeaua unei mine sau legate de aceasta. Depozitele legate de reţeaua minei pot fi folosite numai ca depozite de consum.
6. Ca depozite temporare pot fi folosite:
   1. clădiri noi sau clădiri existente aflate în stare tehnică corespunzătoare, izolate şi nelocuite, construite din materiale rezistente, tencuite atât în interior, cât şi în exterior. În cazul utilizării clădirilor vechi, este obligatorie efectuarea unei expertize tehnice privind starea de rezistență și securitate, autorizată de autoritatea de supraveghere a pieței;
   2. camere îngropate şi amenajate în coasta unui deal sau bordeie;
   3. depozite de tip mobil.
7. Construcţiile folosite ca depozite temporare, trebuie să fie protejate astfel încât în ele să nu pătrundă apa sau umezeala, să fie bine aerisite şi, după caz, prevăzute cu instalaţii de iluminat şi de încălzit, care să asigure păstrarea în condiţii corespunzătoare a materiilor explozive.
8. În cazul lucrărilor de prospecţiuni, explorări geologice, construcţii hidroenergetice sau hidrotehnice, construcţii sau reparaţii de drumuri, căi ferate, precum şi al minelor cu o durată de funcţionare de până la 5 ani, depozitele temporare, prevăzute la punctul 127.6. cu excepţia bordeielor, pot fi folosite pe toată durata lucrărilor fără drept de prelungire a duratei de funcţionare a acestora.
9. Prin excepţie, explozivii pot fi păstrați temporar:
   1. în barăci sau în corturi păzite, o cantitate de explozivi necesari pentru o zi de lucru, în cazul lucrărilor la şanţuri şi puţuri de cercetări geologice, al lucrărilor de prospecţiuni geofizice sau al altor lucrări izolate (demolări, deblocări de gheţuri, construcţii de drumuri şi altele asemenea), care trebuie amplasate la o distanţă de cel puţin 50 m de lucrările respective şi de cantonamentul lucrătorilor, în zonă fiind interzisă utilizarea flăcării deschise;
   2. în vehiculul special amenajat pentru transportul explozivilor propriu-zişi şi al celor de iniţiere, în cazul lucrărilor de realizare a efectelor speciale pirotehnice în producţia de filme, în zona unde se realizează filmarea respectivă şi pe toată durata filmărilor, asigurându-se paza înarmată a vehiculelor, iar locul de staţionare a acestora, pe timpul nopţii, este stabilit de comun acord cu subdiviziunea de poliție;
   3. în apropierea locului de muncă până la încărcare, în cazul împuşcăturilor masive, cantitatea de exploziv necesară pentru 24 de ore, asigurându-se paza înarmată, iar capsele şi fitilul se aduc din depozit la locul de muncă numai în momentul utilizării lor.
10. Proiectarea depozitelor se realizează în baza documentației tehnice prevăzute de Legea nr. 116/2012 privind securitatea industrială a obiectelor industriale periculoase.
11. Orice depozit de explozivi poate fi modificat numai în baza unui proiect şi poate funcţiona numai după obţinerea unei noi permisiuni.
12. Între clădirile de la suprafaţă ale depozitelor de explozivi, precum şi între clădiri şi obiectivele din vecinătate se execută valuri de pământ în scopul reducerii distanţelor dintre ele potrivit documentației tehnice a depozitului.
13. Construcţiile depozitelor de explozivi, de suprafaţă şi subterane, vor consta în:
    1. încăperi pentru depozitarea diferitelor tipuri de explozivi propriu-zişi;
    2. încăperi pentru depozitarea mijloacelor de iniţiere şi aprindere;
    3. încăperi pentru deschiderea ambalajelor şi distribuirea explozivilor propriu-zişi (anticamere sau camere separate);
    4. încăperi pentru deschiderea ambalajelor şi distribuirea mijloacelor de iniţiere şi aprindere (anticamere sau camere separate);
    5. căi de acces la construcţii care, în cazul depozitelor subterane, sunt constituite din lucrări de tip minier (puţuri, galerii, planuri înclinate).
14. Cantitatea maximă de explozivi în echivalent trotil care poate fi păstrată într-un depozit, în funcţie de tipul acestuia, este:
    1. 50 de tone - pentru un depozit de bază de suprafaţă;
    2. 5 tone - pentru depozitele de consum subterane, legate de reţeaua minei;
    3. 3 tone - pentru depozitele temporare, fără a depăşi consumul pentru maximum 3 luni.
15. La depozitele de bază, în care explozivii sunt păstrați şi mânuiți în ambalajele originale ale producătorului, nu sunt obligatorii construirea şi amenajarea încăperilor de distribuire prevăzute la punctele 137.3. și 137.4.
16. În încăperile de depozitare se execută numai operaţiunile necesare pentru introducerea, depozitarea sau scoaterea explozivilor, ambalate aşa cum au fost livrate de producător.
17. Operaţiunile de despachetare şi distribuire se execută în încăperile destinate acestui scop.
18. În depozitele complexe, clădirile, respectiv camerele depozitului de bază, trebuie să fie separate de cele ale depozitului de consum, astfel încât accesul la acestea să se facă fără a se trece prin depozitul de bază.
19. Depozitele de consum trebuie să fie dimensionate astfel încât, ţinându-se seama de posibilităţile de aprovizionare, să se asigure consumul pe o anumită perioadă fără să se creeze stocuri care să conducă la depăşirea termenelor de garanţie ale explozivilor.
20. La fiecare depozit se asigură securitatea persoanelor în caz de incendiu, se elaborează instrucțiuni privind măsurile de apărare împotriva incendiilor, conform prevederilor Regulilor generale de apărare împotriva incendiilor în Republica Moldova, aprobate prin Hotărârea Guvernului nr.847/2022, și se desemnează persoane responsabile pentru asigurarea apărării împotriva incendiilor.

Anexa nr. 1

la Reglementarea tehnică privind cerințele esenţiale de securitate ale explozivilor de uz civil, punerea la dispoziţie pe piaţă și controlul explozivilor de uz civil

**PROCEDURI DE EVALUARE A CONFORMITĂŢII**

**MODULUL B**

**Examinarea CE de tip**

1. Examinarea CE de tip este acea parte a procedurii de evaluare a conformităţii prin care un organism notificat examinează proiectul tehnic al unui exploziv, verifică și atestă dacă proiectul tehnic al explozibivului este în conformitate cu cerințele aplicabile ale prezentei Reglementări tehnice.
2. Examinarea CE de tip este efectuată prin evaluarea caracterului adecvat al proiectului tehnic al explozivului prin examinarea documentaţiei tehnice și a documentelor justificative prevăzute la pct. 3, precum și prin examinarea unui model de produs complet, reprezentativ pentru producţia luată în considerare (combinaţie între tipul de producţie și tipul de proiect).
3. Producătorul înaintează o cerere pentru examinarea CE de tip către un singur organism notificat ales de către acesta.

3.1. Cererea conţine:

3.1.1. denumirea și adresa producătorului și, în cazul în care cererea este depusă de către reprezentantul autorizat, se precizează, de asemenea, numele și adresa acestuia;

3.1.2. declaraţie scrisă care atestă că cererea nu a mai fost înaintată către nici un alt organism notificat;

3.1.3. documentaţia tehnică. Documentaţia tehnică face posibilă evaluarea conformităţii explozivului cu cerințele aplicabile ale prezentei Reglementări tehnice și include o analiză și o evaluare adecvată ale riscului (riscurilor). Documentaţia tehnică specifică cerințele aplicabile și vizează, în măsura necesară evaluării, proiectarea, fabricarea și funcţionarea explozivului. Documentaţia tehnică conţine, unde este cazul, cel puţin următoarele elemente:

3.1.3.1. descriere generală a explozivului;

3.1.3.2. desene de concepţie și execuţie și scheme ale componentelor, ale subansamblurilor, ale circuitelor;

3.1.3.3. lista standardelor armonizate aplicate integral sau parţial ale căror referinţe au fost publicate în Jurnalul Oficial al Uniunii Europene, iar în cazurile în care aceste standarde armonizate nu au fost aplicate, o descriere a soluţiilor adoptate pentru îndeplinirea cerinţelor esenţiale de securitate din anexa 1 la Legea nr. 67/2024 privind regimul explozivilor de uz civil, inclusiv o listă a altor specificaţii tehnice relevante aplicate. În cazul unor standarde armonizate aplicate parţial, documentaţia tehnică menţionează acele părţi care au fost aplicate;

3.1.3.4. rezultatele calculelor de proiectare, ale examinărilor efectuate;

3.1.3.5. rapoartele de încercare;

3.1.3.6. descrierile și explicaţiile necesare pentru înţelegerea desenelor și schemelor respective și a sistemului de funcţionare al explozivului;

3.1.3.7. modelele, reprezentative pentru producţia preconizată. Organismul notificat poate solicita modele suplimentare, în cazul în care acest lucru este necesar pentru realizarea programului de încercare;

3.1.3.8. documentele justificative privind caracterul adecvat al soluţiei proiectului tehnic. Aceste documente justificative menţionează orice document care a fost utilizat, în special atunci cînd standardele relevante armonizate nu au fost aplicate în întregime. Documentele justificative includ, în cazul în care este necesar, rezultatele testelor efectuate, în conformitate cu alte specificaţii tehnice relevante, de laboratorul corespunzător al producătorului, sau de un alt laborator de încercare în numele producătorului și pe răspunderea acestuia.

1. Organismul notificat pentru explozivi:

4.1. examinează documentaţia tehnică și documentele justificative, pentru a evalua caracterul adecvat al proiectării tehnice a explozivului.

4.2. Pentru model (e):

4.2.1. verifică dacă modelul/modelele a/au fost fabricat/e în conformitate cu documentaţia tehnică și identifică elementele proiectate conform dispoziţiilor aplicabile ale standardelor armonizate, precum și elementele proiectate în conformitate cu alte specificaţii tehnice relevante;

4.2.2. efectuează sau dispune efectuarea examinărilor și testelor adecvate pentru a verifica dacă, în cazul în care producătorul a decis să aplice soluţiile indicate în standardele armonizate, acestea au fost corect aplicate;

4.2.3. efectuează sau dispune efectuarea examinărilor și testelor adecvate pentru a verifica dacă, în cazul în care soluţiile indicate în standardele armonizate nu au fost aplicate, soluţiile adoptate de producător care a aplicat alte specificaţii tehnice relevante îndeplinesc cerințele esenţiale de securitate corespunzătoare din anexa 1 la Legea nr. 67/2024 privind regimul explozivilor de uz civil;

4.2.4. convine cu producătorul în privinţa unui loc unde se vor efectua controalele și testele.

1. Organismul notificat întocmeşte un raport de evaluare care evidenţiază activităţile întreprinse, conform pct. 4, precum și rezultatele acestora. Fără a aduce atingere obligaţiilor sale faţă de Ministerul Afacerilor Interne, organismul notificat nu divulgă conţinutul acestui raport, în întregime sau parţial, decît cu acordul producătorului.
2. Când tipul îndeplineşte cerințele prezentei Reglementări tehnice, care se aplică explozivului în cauză, organismul notificat eliberează producătorului un certificat de examinare CE de tip. Certificatul respectiv cuprinde denumirea și adresa producătorului, concluziile examinării, condiţiile (în cazul în care există) pentru valabilitatea sa și datele necesare pentru identificarea tipului certificat. Certificatul de examinare CE de tip poate avea ataşată una sau mai multe anexe.

6.1. Certificatul de examinare CE de tip și anexele sale conţin toate informaţiile relevante care permit evaluarea conformităţii cu tipul examinat a explozivilor fabricaţi și care permit controlul în utilizare.

6.2. În cazul în care tipul nu respectă cerințele aplicabile ale prezentei Reglementări tehnice, organismul notificat refuză emiterea unui certificat de examinare CE de tip și informează solicitantul în consecinţă, motivînd refuzul său în mod amănunţit.

1. Organismul notificat se va informa permanent în legătură cu orice modificări ale stadiului actual al tehnologiei general recunoscut care indică faptul că tipul aprobat poate să nu mai fie conform cu cerințele aplicabile ale prezentei Reglementări tehnice și stabileşte dacă aceste modificări necesită investigaţii aprofundate. În acest caz, organismul notificat informează în consecinţă producătorul.
2. Producătorul informează organismul notificat care deţine documentaţia tehnică referitoare la certificatul de examinare CE de tip cu privire la toate modificările aduse tipului certificat care pot influenţa conformitatea explozivului cu cerințele esenţiale de securitate din anexa 1 la Legea nr. 67/2024 privind regimul explozivilor de uz civil sau condiţiile de valabilitate a certificatului respectiv. Astfel de modificări necesită aprobare suplimentară sub forma unei completări la certificatul iniţial de examinare CE de tip.
3. Fiecare organism notificat informează autoritatea de supraveghere a pieţii cu privire la certificatele de examinare CE de tip și/sau la orice completări aduse acestora pe care le-a emis sau retras și pune la dispoziţia acestora lista certificatelor și/sau a oricăror suplimente la acestea refuzate, suspendate sau restricţionate în alt mod.
4. Fiecare organism notificat informează celelalte organisme notificate în legătură cu certificatele de examinare CE de tip și/sau orice suplimente la acestea pe care le-a refuzat, retras, suspendat sau restricţionat în alt mod și, la cerere, în legătură cu astfel de certificate și/sau suplimente la acestea pe care le-a emis.
5. Autoritatea de supraveghere a pieţii și celelalte organisme notificate pot obţine, la cerere, o copie a certificatelor de examinare CE de tip și/sau a suplimentelor la acestea. Pe baza unei cereri, autoritatea de supraveghere a pieței poate obţine o copie a documentaţiei tehnice și a rezultatelor examinărilor efectuate de organismul notificat.
6. Organismul notificat păstrează o copie a certificatului de examinare CE de tip, a anexelor și suplimentelor acestuia, precum și dosarul tehnic incluzând documentaţia depusă de producător, până la expirarea valabilităţii certificatului respectiv.
7. Producătorul păstrează la dispoziţia autorității de supraveghere a pieţii o copie a certificatului de examinare CE de tip, a anexelor și a suplimentelor acestuia, împreună cu documentaţia tehnică, pe o perioadă de 10 ani după punerea la dispoziţie pe piaţă a explozivului.
8. Reprezentantul împuternicit al producătorului poate depune cererea menţionată la pct. 3 și poate îndeplini obligaţiile prevăzute la pct. 7 și 13, cu condiţia ca acestea să fie menţionate în contractul de mandat.

**MODULUL C 2**

**Conformitatea cu tipul bazată pe controlul intern al producţiei plus verificări supravegheate ale produsului la intervale aleatorii**

1. Conformitatea cu tipul bazată pe controlul intern al producţiei plus verificări supravegheate ale produsului la intervale aleatorii este acea parte dintr-o procedură de evaluare a conformităţii prin care producătorul îndeplineşte obligaţiile prevăzute la pct. 2, 3 și 4, asigură și declară pe răspunderea sa exclusivă că explozivii în cauză sunt în conformitate cu tipul descris în certificatul de examinare CE de tip și respectă cerințele aplicabile ale prezentei Reglementări tehnice.
2. Fabricaţia

Producătorul ia toate măsurile necesare astfel încît procesul de fabricaţie și monitorizarea sa să asigure conformitatea explozivilor fabricaţi cu tipul descris în certificatul de examinare CE de tip și cu cerințele aplicabile ale prezentei Reglementări tehnice.

1. Controlul produselor

3.1. Un organism notificat, ales de producător, realizează controlul produselor sau dispune efectuarea controlului la intervale aleatorii determinate de organismul respectiv, pentru verificarea calităţii controlului intern al explozivului, ţinînd seama, inter alia, de complexitatea tehnologică a explozivilor și de volumul producţiei. Se examinează un eşantion adecvat al produselor finite, prelevat la faţa locului de către organismul notificat înainte de punerea la dispoziţie pe piaţă, și se efectuează testele corespunzătoare, astfel cum sunt identificate de părţile relevante ale standardelor armonizate și/sau teste echivalente, prevăzute în alte specificaţii tehnice relevante, avînd ca scop verificarea conformităţii explozivului cu tipul descris în certificatul de examinare CE de tip și cu cerințele relevante ale prezentei Reglementări tehnice. Atunci cînd eşantionul nu este conform cu nivelul de calitate acceptabil, organismul notificat ia măsurile adecvate.

3.2. Procedura de eşantionare care se aplică este menită să stabilească dacă procesul de fabricaţie a explozivului se încadrează în limitele acceptabile, în vederea garantării conformităţii explozivului.

3.3. Producătorul, în cursul procesului de fabricaţie și pe răspunderea organismului notificat, aplică numărul de identificare al organismului notificat.

1. Marcajul CE și declaraţia UE de conformitate

4.1. Producătorul aplică marcajul CE pe fiecare exploziv în parte care este în conformitate cu tipul de exploziv descris în certificatul de examinare CE de tip și care respectă cerințele aplicabile ale prezentei Reglementări tehnice.

4.2. Producătorul întocmeşte o declaraţie UE de conformitate scrisă pentru fiecare tip de exploziv și o păstrează la dispoziţia autorității de supraveghere a pieţii pe o perioadă de 10 ani după punerea la dispoziţie pe piaţă a explozivului. Declaraţia UE de conformitate identifică tipul de exploziv pentru care a fost întocmită.

4.3. O copie a declaraţiei UE de conformitate este pusă la dispoziţia autorității de supraveghere a pieţii, la cerere.

1. Reprezentantul împuternicit

Obligaţiile producătorului prevăzute la pct. 4 pot fi îndeplinite de către reprezentantul împuternicit, în numele său și pe răspunderea sa, cu condiţia ca acestea să fie menţionate în contractul de mandat.

**MODULUL D**

**Conformitatea cu tipul bazată pe asigurarea calităţii procesului de producţie**

1. Conformitatea cu tipul bazată pe asigurarea calităţii procesului de producţie este acea parte din procedura de evaluare a conformităţii prin care producătorul îndeplineşte obligaţiile prevăzute la pct. 2 și 5, asigură și declară pe răspunderea sa exclusivă că explozivii în cauză sunt în conformitate cu tipul descris în certificatul de examinare CE de tip și respectă cerințele aplicabile ale prezentei Reglementări tehnice.
2. Fabricaţia

Producătorul aplică un sistem de calitate certificat pentru producţie, inspecţia produselor finite și încercarea explozivilor în cauză astfel cum se prevede la pct. 3, și este supus supravegherii prevăzute la pct. 4.

1. Sistemul de calitate

3.1. Producătorul depune la organismul notificat ales de el o cerere de evaluare a sistemului său de calitate pentru explozivii în cauză.

3.2. Cererea cuprinde:

3.2.1. denumirea și adresa producătorului și, în cazul în care cererea este depusă de către reprezentantul împuternicit, se precizează, de asemenea, numele și adresa acestuia;

3.2.2. o declaraţie scrisă care atestă că această cerere nu a mai fost înaintată către nici un alt organism notificat;

3.2.3. toate informaţiile relevante pentru categoria de explozivi prevăzută;

3.2.4. documentaţia referitoare la sistemul de calitate;

3.2.5. documentaţia tehnică a tipului omologat și o copie a certificatului de examinare CE de tip.

3.3. Sistemul de calitate asigură faptul, că explozivii sunt în conformitate cu tipul descris în certificatul de examinare CE de tip și că respectă cerințele aplicabile ale prezentei Reglementări tehnice.

3.4. Toate elementele, cerințele și dispoziţiile adoptate de producător sunt documentate sistematic și ordonat, sub forma unor ansambluri de măsuri, proceduri și instrucţiuni scrise.

3.5. Documentaţia privind sistemul de calitate permite o interpretare uniformă a programelor, a planurilor, a manualelor și a documentelor de asigurare a calităţii.

3.6. Documentaţia cuprinde, în special, o descriere adecvată:

3.6.1. a obiectivelor privind calitatea și a structurii organizatorice, a responsabilităţilor și a atribuţiilor conducerii cu privire la calitatea explozivilor;

3.6.2. a tehnicilor de producţie, de control al calităţii și de asigurare a calităţii corespunzătoare, a proceselor și acţiunilor sistematice care vor fi utilizate;

3.6.3. a examinărilor și a testelor care vor fi efectuate înaintea, în timpul și după producţie, precum și a frecvenţei efectuării acestora;

3.6.4. a documentelor privind calitatea, cum ar fi rapoartele de inspecţie și datele privind încercarea, datele privind etalonarea, rapoartele privind calificarea referitoare la personalul implicat;

3.6.5. a mijloacelor de supraveghere a atingerii nivelului corespunzător de calitate a produsului și a funcţionării eficiente a sistemului de calitate.

3.7. Organismul notificat evaluează sistemul de calitate pentru a determina dacă acesta îndeplineşte cerințele prevăzute la pct. 2.

3.8. Acesta prezumă conformitatea cu aceste cerinţe în ceea ce priveşte elementele sistemului de calitate care respectă specificaţiile corespunzătoare ale standardului armonizat relevant.

3.9. Pe lîngă experienţa în sisteme de management al calităţii, echipa de audit deţine cel puţin un membru cu experienţă de evaluare în domeniul produsului relevant și al tehnologiei produsului în cauză și cunoştinţe ale cerinţelor aplicabile ale prezentei Reglementări tehnice. Echipa de audit include o vizită de evaluare la sediul producătorului. Echipa de audit analizează documentaţia tehnică menţionată la pct. 3.2.5., pentru verificarea capacităţii producătorului de a identifica cerințele relevante ale prezentei Reglementări tehnice și de a realiza examinările necesare cu scopul de a asigura conformitatea explozivului cu aceste cerinţe.

3.10. Decizia este comunicată producătorului. Notificarea conţine concluziile procesului de audit și decizia justificată a evaluării.

3.11. Producătorul se angajează să îndeplinească obligaţiile impuse de sistemul de calitate certificat și să îl menţină adecvat și eficient.

3.12. Producătorul informează organismul notificat care a certificat sistemul său de calitate cu privire la orice modificare preconizată a sistemului de calitate.

3.13. Organismul notificat evaluează orice modificări propuse și decide dacă sistemul de calitate astfel modificat continuă să îndeplinească cerințele prevăzute la pct. 2 sau este necesară o nouă evaluare.

3.14. Decizia acestuia se notifică producătorului. Notificarea conţine concluziile auditului și decizia justificată a evaluării.

1. Supravegherea sub responsabilitatea organismului notificat

4.1. Supravegherea are rolul de a asigura faptul, că producătorul îndeplineşte întocmai obligaţiile care rezultă din sistemul de calitate certificat.

4.2. Producătorul permite, în scopul evaluării, accesul organismului notificat la locurile de fabricare, control, încercare și depozitare, furnizîndu-i acestuia toate informaţiile necesare, în special:

4.2.1. documentaţia privind sistemul de calitate;

4.2.2 documentele privind calitatea, cum ar fi rapoartele de inspecţie și datele privind încercarea, datele privind etalonarea, rapoartele privind calificarea referitoare la personalul implicat.

4.3. Organismul notificat efectuează audite periodice pentru a se asigura că producătorul menţine și aplică sistemul de calitate și furnizează producătorului un raport de audit.

4.4. De asemenea, organismul notificat poate efectua vizite inopinate producătorului. În timpul unor astfel de vizite, dacă este necesar, organismul notificat poate efectua sau poate dispune efectuarea unor teste privind produsele, pentru a verifica buna funcţionare a sistemului de calitate. Organismul notificat furnizează producătorului un raport privind controlul și, în cazul efectuării unor teste, un raport de încercare.

5. Marcajul CE și declaraţia UE de conformitate

5.1. Producătorul aplică marcajul CE și, sub responsabilitatea organismului notificat menţionat la pct. 3.1., numărul de identificare al acestuia pe fiecare exploziv în parte, care este în conformitate cu tipul descris în certificatul de examinare CE de tip și care respectă cerințele aplicabile ale prezentei Reglementări tehnice.

5.2. Producătorul întocmeşte o declaraţie UE de conformitate scrisă pentru fiecare tip de exploziv și o păstrează la dispoziţia autorității de supraveghere a pieței pe o perioadă de 10 ani după punerea la dispoziţie pe piaţă a explozivului. Declaraţia UE de conformitate identifică tipul de exploziv pentru care a fost întocmită.

5.3. O copie a declaraţiei UE de conformitate este pusă la dispoziţia autorităţii de supraveghere a pieţei, la cerere.

1. Producătorul păstrează la dispoziţia organismului notificat pe o perioadă de 10 ani de la punerea la dispoziţie pe piaţă a explozivului următoarele:

6.1. documentaţia menţionată la pct. 3.2.;

6.2. informaţiile referitoare la modificarea menţionată la pct. 3.12 – 3.14., în forma în care a fost aprobată;

6.3. deciziile și rapoartele organismului notificat menţionate la pct. 3.12 – 3.14, 4.5 și 4.6.

1. Organismul notificat pune la dispoziţia autorităţii de supraveghere a pieţei lista aprobărilor sistemului calităţii refuzate, suspendate sau restricţionate în alt mod.
2. Producătorul informează autoritatea de supraveghere a pieţei și celelalte organisme notificate în legătură cu aprobările sistemului calităţii pe care le-a refuzat, suspendat, retras sau restricţionat în alt mod și, la cerere, în legătură cu aprobările sistemului de calitate pe care le-a emis.
3. Reprezentantul împuternicit
4. Obligaţiile producătorului prevăzute la pct. 3.1 și 3.2., pct.5 și 6 pot fi îndeplinite de către reprezentantul împuternicit al acestuia, în numele său și pe răspunderea sa, cu condiţia ca acestea să fie menţionate în contractul de mandat.

**MODULUL E**

**Conformitatea cu tipul bazată pe asigurarea calităţii produsului**

1. Conformitatea cu tipul bazată pe asigurarea calităţii produsului este acea parte din procedura de evaluare a conformităţii prin care producătorul îndeplineşte obligaţiile prevăzute la pct. 2 și 5, se asigură și declară pe răspunderea sa exclusivă, că explozivii în cauză sunt în conformitate cu tipul descris în certificatul de examinare CE de tip și respectă cerințele aplicabile ale prezentei Reglementări tehnice.

2. Fabricaţia

Producătorul aplică un sistem de calitate certificat pentru inspecţia produsului finit și încercarea explozivilor în cauză, astfel cum se prevede la pct. 3 și este supus supravegherii prevăzute la pct. 4.

3. Sistemul de calitate

3.1. Producătorul depune la organismul notificat ales de el o cerere de evaluare a sistemului său de calitate pentru explozivii în cauză.

3.2. Cererea cuprinde:

3.2.1. denumirea și adresa producătorului și, în cazul în care cererea este depusă de către reprezentantul autorizat, se precizează, de asemenea, numele și adresa acestuia;

3.2.2. declaraţie scrisă care atestă că această cerere nu a mai fost înaintată către nici un alt organism notificat;

3.2.3. toate informaţiile relevante pentru categoria de explozivi prevăzută;

3.2.4. documentaţia referitoare la sistemul de calitate;

3.2.5. documentaţia tehnică a tipului omologat și o copie a certificatului de examinare CE de tip.

3.3. Sistemul de calitate asigură faptul, că explozivii sunt în conformitate cu tipul descris în certificatul de examinare CE de tip și că respectă cerințele aplicabile ale prezentei Reglementări tehnice.

3.4. Toate elementele, cerințele și dispoziţiile adoptate de producător sunt documentate sistematic și ordonat, sub forma unor ansambluri de măsuri, proceduri și instrucţiuni scrise. 3.5. Documentaţia privind sistemul de calitate permite o interpretare uniformă a programelor, a planurilor, a manualelor și a documentelor de asigurare a calităţii.

3.6. Documentaţia cuprinde, în special, o descriere adecvată:

3.6.1. a obiectivelor privind calitatea și a structurii organizatorice, a responsabilităţilor și a atribuţiilor conducerii cu privire la calitatea explozivilor;

3.6.2. a controalelor și a testelor care vor fi efectuate după producţie;

3.6.3. a documentelor privind calitatea, cum ar fi rapoartele de inspecţie și datele privind încercarea, datele privind etalonarea, rapoartele privind calificarea referitoare la personalul implicat;

3.6.4. a mijloacelor de supraveghere a funcţionării eficiente a sistemului de calitate.

3.7. Organismul notificat evaluează sistemul de calitate pentru a determina dacă acesta îndeplineşte cerințele prevăzute la pct. 3.3.

3.8. Acesta prezumă conformitatea cu aceste cerinţe în ceea ce priveşte elementele sistemului de calitate care respectă specificaţiile corespunzătoare ale standardului armonizat relevant.

3.9. Pe lîngă experienţa în sisteme de management al calităţii, echipa de audit deţine cel puţin un membru cu experienţă de evaluare în domeniul produsului relevant și al tehnologiei produsului în cauză și cunoştinţe ale cerinţelor aplicabile ale prezentei Reglementări tehnice. Echipa de audit include o vizită de evaluare la sediul producătorului. Echipa de audit analizează documentaţia tehnică menţionată la pct. 3.2.5., pentru verificarea capacităţii producătorului de a identifica cerințele relevante ale prezentei Reglementări tehnice și de a realiza examinările necesare cu scopul de a asigura conformitatea explozivului cu aceste cerinţe.

3.10. Decizia este comunicată producătorului. Notificarea conţine concluziile procesului de audit și decizia justificată a evaluării.

3.11. Producătorul se angajează să îndeplinească obligaţiile impuse de sistemul de calitate certificat și să îl menţină adecvat și eficient.

3.12. Producătorul informează organismul notificat care a certificat sistemul său de calitate cu privire la orice modificare preconizată a sistemului de calitate.

3.13. Organismul notificat evaluează orice modificări propuse și decide dacă sistemul de calitate astfel modificat continuă să îndeplinească cerințele prevăzute la pct. 2 sau este necesară o nouă evaluare.

3.14. Decizia acestuia se notifică producătorului. Notificarea conţine concluziile controlului și decizia justificată a evaluării.

4. Supravegherea sub responsabilitatea organismului notificat

4.1. Supravegherea are rolul de a asigura faptul, că producătorul îndeplineşte întocmai obligaţiile care rezultă din sistemul de calitate certificat.

4.2. Producătorul permite, în scopul evaluării, accesul organismului notificat la locurile de fabricare, control, încercare și depozitare, furnizîndu-i acestuia toate informaţiile necesare, în special:

4.2.1. documentaţia privind sistemul de calitate;

4.2.2. documentele privind calitatea, cum ar fi rapoartele de inspecţie și datele privind încercarea, datele privind etalonarea, rapoartele privind calificarea referitoare la personalul implicat.

4.3. Organismul notificat efectuează audite periodice pentru a se asigura că producătorul menţine și aplică sistemul de calitate și furnizează producătorului un raport de audit.

4.4. De asemenea, organismul notificat poate efectua vizite inopinate producătorului. În timpul unor astfel de vizite, dacă este necesar, organismul notificat poate efectua sau poate dispune efectuarea unor teste privind produsele, pentru a verifica buna funcţionare a sistemului de calitate. Organismul notificat furnizează producătorului un raport privind auditul și, în cazul efectuării unor teste, un raport de încercare.

5. Marcajul CE și declaraţia UE de conformitate

5.1. Producătorul aplică marcajul CE și, sub responsabilitatea organismului notificat menţionat la pct. 3.1., numărul de identificare al acestuia pe fiecare exploziv în parte, care este în conformitate cu tipul descris în certificatul de examinare CE de tip și care respectă cerințele aplicabile ale prezentei Reglementări tehnice.

5.2. Producătorul întocmeşte o declaraţie UE de conformitate scrisă pentru fiecare tip de exploziv și o păstrează la dispoziţia autorității de supraveghere a pieței pe o perioadă de 10 ani după punerea la dispoziţie pe piaţă a explozivului. Declaraţia UE de conformitate identifică tipul de exploziv pentru care a fost întocmită.

5.3. O copie a declaraţiei UE de conformitate este pusă la dispoziţia autorității de supraveghere a pieței, la cerere.

6. Producătorul păstrează la dispoziţia autorității de supraveghere a pieței pe o perioadă de 10 ani de la punerea la dispoziţie pe piaţă a explozivului următoarele:

6.1. documentaţia menţionată la pct. 3.2.;

6.2. informaţiile referitoare la modificarea menţionată la pct. 3.12. – 3.14, în forma în care a fost aprobată;

6.3. deciziile și rapoartele organismului notificat menţionate la pct. 3.12 – 3.14., pct. 4.3. și pct. 4.4.

7. Organismul notificat pune la dispoziţia autorităţii de supraveghere a pieţei lista aprobărilor sistemului de calitate refuzate, suspendate sau restricţionate în alt mod.

8. Producătorul informează autoritatea de supraveghere a pieţei și celelalte organismenotificate în legătură cu aprobările sistemului calităţii pe care le-a refuzat, suspendat, retras sau restricţionat în alt mod și, la cerere, în legătură cu aprobările sistemului de calitate pe care le-a emis.

1. Reprezentantul împuternicit

Obligaţiile producătorului prevăzute la pct. 3.1 și 3.12. – 3.14., pct.5 și 6 pot fi îndeplinite de către reprezentantul împuternicit al acestuia, în numele său și pe răspunderea sa, cu condiţia ca acestea să fie menţionate în contractul de mandat.

**MODULUL F**

**Conformitatea cu tipul bazată pe verificarea produsului**

1. Conformitatea cu tipul bazată pe verificarea produsului este acea parte din procedura de evaluare a conformităţii prin care producătorul îndeplineşte obligaţiile prevăzute la pct. 2, 5.1. și pct.6, garantează și declară pe răspunderea sa exclusivă că explozivii în cauză, care fac obiectul dispoziţiilor de la pct. 3, sunt în conformitate cu tipul descris în certificatul de examinare CE de tip și respectă cerințele aplicabile ale prezentei Reglementări tehnice.

2. Fabricația

Producătorul ia toate măsurile necesare pentru ca procesul de fabricaţie și monitorizarea acestuia să asigure conformitatea explozivilor fabricaţi cu tipul descris în certificatul de examinare CE de tip și cu cerințele aplicabile ale prezentei Reglementări tehnice.

3. Verificarea

3.1. Un organism notificat ales de producător efectuează examinările și testele corespunzătoare pentru a verifica dacă explozivii corespund tipului aprobat descris în certificatul de examinare CE de tip și cerinţelor adecvate ale prezentei Reglementări tehnice.

3.2. Examinările și testele de verificare a conformităţii explozivilor cu cerințele corespunzătoare se efectuează, la alegerea producătorului, fie examinînd și efectuînd teste ale fiecărui produs aşa cum se arată la pct. 4, fie prin examinarea și încercarea explozivilor pe bază statistică, astfel cum se specifică la pct. 5.

4. Verificarea conformităţii prin examinarea și încercarea fiecărui produs

4.1. Toţi explozivii se examinează individual și se efectuează testele corespunzătoare definite în standardul sau standardele naţionale și/sau se efectuează teste echivalente prevăzute în alte specificaţii tehnice relevante pentru a verifica dacă acestea sunt în conformitate cu tipul aprobat descris în certificatul de examinare CE de tip și cu cerințele adecvate ale prezentei Reglementări tehnice. În absenţa unui astfel de standard armonizat, organismul notificat în cauză decide cu privire la testele corespunzătoare ce vor fi efectuate.

4.2. Organismul notificat emite un certificat de conformitate referitor la examinările și testele efectuate și aplică numărul propriu de identificare fiecărui exploziv aprobat sau dispune aplicarea acestui număr sub responsabilitatea sa.

4.3. Producătorul păstrează certificatele de conformitate la dispoziţia autorității de supraveghere a pieței, pe o perioadă de 10 ani după punerea la dispoziţie pe piaţă a explozivului.

5. Verificarea statistică a conformităţii

5.1. Producătorul ia toate măsurile pentru ca procesul de fabricaţie și monitorizarea acestuia să asigure omogenitatea fiecărui lot produs și prezintă explozivii pentru verificare sub formă de loturi omogene.

5.2. Din fiecare lot se extrage aleatoriu un eşantion. Toţi explozivii se examinează individual și se efectuează testele corespunzătoare definite în standardul sau standardele naţionale și/sau se efectuează teste echivalente prevăzute în alte specificaţii tehnice relevante pentru a verifica conformitatea lor cu tipul aprobat descris în certificatul de examinare CE de tip și cu cerințele aplicabile ale prezentei Reglementări tehnice și pentru a stabili dacă lotul este acceptat sau respins. În absenţa unui astfel de standard armonizat, organismul notificat în cauză decide cu privire la testele corespunzătoare ce vor fi efectuate.

5.3. În cazul în care un lot este acceptat, toţi explozivii din lot sunt consideraţi ca fiind aprobaţi, cu excepţia acelor explozivi din eşantion despre care s-a constatat că nu satisfac testele.

5.4. Organismul notificat emite un certificat de conformitate referitor la examinările și testele efectuate și aplică numărul său de identificare pe fiecare exploziv aprobat sau dispune aplicarea acestui număr sub responsabilitatea sa.

5.5. Păstrează certificatele de conformitate la dispoziţia autorității de supraveghere a pieței pe o perioadă de 10 ani după punerea la dispoziţie pe piaţă a explozivului.

5.6. Dacă un lot este respins, organismul notificat sau autorității de supraveghere a pieței trebuie să ia măsurile adecvate pentru a împiedica introducerea lotului respectiv pe piaţă. În cazul unor respingeri frecvente ale loturilor, organismul notificat poate suspenda verificarea statistică și ia măsurile adecvate.

6. Marcajul CE și declaraţia UE de conformitate

6.1. Producătorul aplică marcajul CE și, sub responsabilitatea organismului notificat menţionat la pct. 3, numărul de identificare al acestuia pe fiecare exploziv în parte care este în conformitate cu tipul descris în certificatul de examinare CE de tip și care respectă cerințele aplicabile ale prezentei Reglementări tehnice.

6.2. Producătorul întocmeşte o declaraţie UE de conformitate scrisă pentru fiecare tip de exploziv și o păstrează la dispoziţia autorității de supraveghere a pieței pe o perioadă de 10 ani după punerea la dispoziţie pe piaţă a explozivului. Declaraţia UE de conformitate identifică tipul de exploziv pentru care a fost întocmită.

6.3. O copie a declaraţiei UE de conformitate este pusă la dispoziţia autorității de supraveghere a pieței, la cerere.

6.4. În cazul în care organismul notificat menţionat la pct. 3 este de acord, producătorul poate aplica pe explozivi și numărul de identificare al organismului notificat, sub responsabilitatea organismului notificat.

6.5. În cazul în care organismul notificat este de acord, producătorul poate aplica pe explozivi numărul de identificare al organismului notificat în timpul procesului de fabricaţie, sub responsabilitatea organismului notificat.

7. Reprezentantul împuternicit.

Obligaţiile producătorului pot fi îndeplinite de către reprezentantul împuternicit al acestuia, în numele său și pe răspunderea sa, cu condiţia ca acestea să fie menţionate în contractul de mandat. Reprezentantul autorizat nu poate să îndeplinească obligaţiile producătorului, prevăzute la pct. 2 și 5.1.

**MODULUL G**

**Conformitatea bazată pe verificarea unităţii de produs**

1. Conformitatea bazată pe verificarea unităţii de produs este procedura de evaluare a conformităţii prin care producătorul îndeplineşte obligaţiile prevăzute la pct. 2, 3 și 5 și asigură și declară pe răspunderea sa exclusivă, că explozivul în cauză, care face obiectul dispoziţiilor de la pct. 4, este în conformitate cu cerințele aplicabile ale prezentei Reglementări tehnice.

2. Documentaţia tehnică

2.1. Producătorul întocmeşte documentaţia tehnică și o pune la dispoziţia organismului notificat menţionat la pct. 4. Documentaţia permite evaluarea conformităţii explozivului cu cerințele relevante și include o analiză și o evaluare adecvate ale riscului (riscurilor). Documentaţia tehnică specifică cerințele aplicabile și acoperă, în măsura în care este acest lucru relevant pentru evaluare, proiectarea, fabricarea și modul de funcţionare a explozivului. Documentaţia tehnică cuprinde, unde este cazul, cel puţin următoarele elemente:

2.1.1. o descriere generală a explozivului;

2.1.2. desene de concepţie și execuţie și scheme ale componentelor, ale subansamblurilor, ale circuitelor;

2.1.3. descrierile și explicaţiile necesare pentru înţelegerea desenelor și schemelor respective și a sistemului de funcţionare a explozivului;

2.1.4. lista standardelor naţionale aplicate integral sau parţial ale căror referinţe au fost publicate în Jurnalul Oficial al Uniunii Europene, adoptate în calitate de standarde naţionale și aplicate integral sau parţial, iar în cazurile în care aceste standarde naţionale nu au fost aplicate, o descriere a soluţiilor adoptate pentru îndeplinirea cerinţelor esenţiale de securitate din prezenta Reglementare tehnică, inclusiv o listă a altor specificaţii tehnice relevante aplicate. În cazul unor standarde naţionale aplicate parţial, documentaţia tehnică menţionează acele părţi care au fost aplicate;

2.1.5. rezultatele calculelor de proiectare efectuate, rezultatele verificărilor efectuate;

2.1.6. rapoartele de încercare.

2.2. Producătorul păstrează documentaţia tehnică la dispoziţia autorității de supraveghere a pieței pe o perioadă de 10 ani după punerea la dispoziţie pe piaţă a explozivului.

3. Fabricația

Producătorul ia toate măsurile necesare pentru ca procesul de fabricaţie și monitorizarea lui să asigure respectarea de către explozivul fabricat a cerinţelor aplicabile ale prezentei Reglementări tehnice.

4. Verificarea

4.1. Un organism notificat ales de către producător efectuează examinările și testele corespunzătoare, sau dispune efectuarea acestora, astfel cum se prevede în standardele naţionale și/sau teste echivalente prevăzute în alte specificaţii tehnice relevante pentru a asigura conformitatea explozivului cu cerințele aplicabile ale prezentei Reglementări tehnice. În absenţa unui astfel de standard armonizat, organismul notificat în cauză decide cu privire la testele corespunzătoare ce vor fi efectuate.

4.2. Organismul notificat emite un certificat de conformitate în legătură cu examinările și testele efectuate și aplică numărul propriu de identificare explozivului aprobat sau dispune aplicarea acestuia sub responsabilitatea sa.

4.3. Producătorul păstrează certificatele de conformitate la dispoziţia autorității de supraveghere a pieței pe o perioadă de 10 ani după punerea la dispoziţie pe piaţă a explozivului.

5. Marcajul CE și declaraţia UE de conformitate

5.1. Producătorul aplică marcajul CE și, sub responsabilitatea organismului notificat menţionat la pct. 4, numărul de identificare al acestuia pe fiecare exploziv în parte care respectă cerințele aplicabile ale prezentei Reglementări tehnice.

5.2. Producătorul întocmeşte o declaraţie UE de conformitate scrisă și o păstrează la dispoziţia autorității de supraveghere a pieței pe o perioadă de 10 ani după punerea la dispoziţie pe piaţă a explozivului. Declaraţia UE de conformitate identifică explozivul pentru care a fost întocmită.

5.3. O copie a declaraţiei UE de conformitate este pusă la dispoziţia autorității de supraveghere a pieței, la cerere.

6. Reprezentantul împuternicit

Obligaţiile producătorului prevăzute la pct. 2.2. și la pct.5 pot fi îndeplinite de către reprezentantul împuternicit al acestuia, în numele său și pe răspunderea sa, cu condiţia ca acestea să fie menţionate în contractul de mandat.

Anexa nr. 2

la Reglementarea tehnică privind cerințele esenţiale de securitate ale explozivilor de uz civil, punerea la dispoziţie pe piaţă și controlul explozivilor de uz civil

**DECLARAŢIE UE DE CONFORMITATE**

1. Numărul produsului, tipului, lotului sau numărul de serie.
2. Denumirea și adresa producătorului și, unde este cazul, a reprezentantului împuternicit ala acestuia.
3. Prezenta declaraţie de conformitate este emisă pe răspunderea exclusivă a producătorului.
4. Obiectul declaraţiei (identificarea produsului permițând trasabilitatea).
5. Obiectul declaraţiei descris mai sus este în conformitate cu actele normative aplicabile.
6. Trimiteri la standardele armonizate relevante folosite sau trimiteri la celelalte specificaţii tehnice în legătură cu care se declară conformitatea.
7. Organismul notificat (denumire, număr) a efectuat (procedura de evaluare a conformităţii) și a emis certificatul.
8. Informaţii suplimentare.

Semnat pentru și în numele.

Locul și data emiterii.

Numele și funcţia, semnătura.

Notă. Atribuirea sau nu a unui număr declarației UE de conformitate rămâne la latitudinea producătorului.

Anexa nr. 3

la Reglementarea tehnică privind cerințele esenţiale de securitate ale explozivilor de uz civil, punerea la dispoziţie pe piaţă și controlul explozivilor de uz civil

**Condiţiile privind construcția şi amenajarea depozitelor de explozivi**

1. Clădirile depozitelor de explozivi de suprafaţă trebuie să fie construite din materiale incombustibile şi să aibă acoperişuri de tip uşor, cu excepţia depozitelor de consum cu capacitate mai mică de 2 tone în echivalent trotil, precum şi a construcţiilor folosite ca depozite temporare, al căror acoperiş poate fi executat şi din materiale combustibile ignifugate sau placate cu materiale incombustibile.
2. Clădirile destinate depozitării explozivilor pe bază de nitroglicerină sau nitroglicoli în proporţie mai mare de 6% trebuie să fie prevăzute cu acoperiş cu izolaţie termică incombustibilă sau cu poduri cu acces interzis.
3. La depozitele de explozivi de suprafaţă, de consum şi complexe, încăperile aceleiaşi clădiri în care se depozitează tipuri diferite de explozivi trebuie să fie despărţite între ele prin pereţi incombustibili.
4. Încăperile de depozitare trebuie să aibă ieşirea în anticamere care, de asemenea, trebuie să fie despărţite prin pereţi incombustibili.
5. Atât la intrarea în depozite, cât şi în diferitele încăperi ale depozitelor nu se admit trepte, iar eventualele denivelări trebuie să fie amenajate cu pante constante la maximum 10% .
6. Uşile şi ferestrele clădirilor depozitelor de explozivi de suprafaţă trebuie să se deschidă spre exterior, iar ferestrele trebuie să fie asigurate cu zăbrele sau plase metalice.
7. Geamurile ferestrelor trebuie să fie mate sau vopsite în alb pe partea interioară, iar gurile de ventilaţie trebuie să fie protejate cu grilaje metalice duble.
8. Uşile de intrare în depozitele de explozivi şi în încăperile de depozitare trebuie să fie confecţionate din tablă de oţel cu grosimea minimă de 3 mm.
9. În cazul depozitelor subterane de explozivi, uşile de intrare trebuie să fie prevăzute cu orificii de aerisire şi control, iar uşile încăperilor de depozitare şi mânuire, precum şi cele ce despart depozitul de bază de cel de consum pot fi confecţionate şi din grilaje din bare de oţel cu diametrul de minimum 12 mm, cu ochiuri cu latura de maximum 100 mm.
10. La încăperile din depozitele de explozivi temporare uşile pot fi confecţionate şi din material lemnos ignifugat.
11. La depozitele pentru pulberi cu fum numai uşile exterioare trebuie să fie metalice.
12. Uşile de intrare în depozite trebuie să fie prevăzute cu încuietori duble diferite (zăvor cu lacăt şi broască cu cheie).
13. Depozitele de explozivi trebuie să fie prevăzute cu instalaţii de semnalizare şi alarmare. Modul de alegere şi amplasare a acestor instalaţii se stabileşte prin proiect.
14. La părăsirea depozitului de explozivi gestionarul sau locţiitorul închide şi sigilează, cu sigiliul personal, uşile de la intrarea acestuia şi poarta de la împrejmuirea interioară, păstrând cheile asupra sa.
15. Al doilea rând de chei se păstrează în permanenţă într-o cutie sigilată, în cabina paznicului.
16. În procesul-verbal încheiat între paznici la schimbarea serviciului se fac menţiuni cu privire la predarea-primirea cutiei cu chei şi la starea sigiliului.
17. În depozite explozivii se aşază pe rastele prevăzute cu rafturi sau în stive, conform instrucţiunilor producătorului.
18. Înălţimea rastelelor şi stivelor nu va depăşi 1,75 m. Distanţele dintre rastele şi pereţii încăperii de depozitare trebuie să fie de cel puţin 0,20 m, iar cele dintre stive şi pereţii încăperii de depozitare trebuie să fie de cel puţin 0,75 m.
19. Printre rastele şi printre stive se lasă spaţii de trecere de cel puţin 1,30 m lăţime.
20. Lăzile se aşază pe rafturi într-un singur rând, având o distanţă de 40 mm între ele, capacul în sus şi inscripţia înspre afară.
21. Anticamerele şi camerele în care se face distribuirea capselor detonante trebuie să fie prevăzute cu mese confecţionate din material lemnos, cu bordură şi căptuşite cu pâslă sau covor de cauciuc.
22. Instalaţia electrică şi echipamentul electric pentru iluminatul staţionar al depozitelor de explozivi trebuie să corespundă gradului de periculozitate al mediului respectiv, folosindu-se numai cabluri armate, cu conductori de cupru.
23. Corpurile de iluminat trebuie să fie montate în exteriorul încăperilor de depozitare, de unde vor lumina prin ferestrele sau luminatoarele special prevăzute în acest scop.
24. În cazul când iluminatul din exterior nu este posibil de realizat, corpurile de iluminat pot fi montate şi în interiorul camerelor de depozitare, cu condiţia ca acestea să fie astfel concepute şi să funcţioneze, încât să nu determine explozia materiilor depozitate sau generarea de incendii (construcţia antiexplozivă).
25. Întrerupătoarele electrice şi conductorii electrici se montează în exteriorul încăperilor de depozitare a explozivilor.
26. Ca lămpi individuale portabile se folosesc numai lămpi de tip minier (lămpi electrice cu acumulatoare sau lămpi de siguranţă cu benzină).
27. În cazul depozitelor temporare sau al celor mici de consum ale şantierelor izolate, fără pericolul gazelor explozive, pentru iluminatul individual portabil se pot folosi şi lanterne de buzunar cu baterii de maximum 4,5 V, care trebuie să aibă cutia sigilată cu fir plombat, pentru ca deschiderea lor să fie făcută numai de persoane abilitate şi în afara depozitului.
28. Încălzirea încăperilor de la suprafaţă în care se depozitează explozivi congelabili se face numai cu aer cald introdus cu ajutorul unui ventilator dintr-o cameră de încălzire alăturată, printr-o deschizătură protejată cu plasă metalică.
29. În cazul folosirii energiei electrice corpurile de încălzire (radiatoarele) trebuie protejate cu carcase.
30. Camera de încălzire trebuie să fie separată de cea de depozitare printr-un perete termoizolator şi incombustibil.
31. În cazul folosirii aburului sau a apei calde, cazanele pentru încălzirea centrală, precum şi depozitele de combustibili trebuie să fie amplasate la cel puţin 50 m de cea mai apropiată încăpere de depozitare, în afara perimetrului împrejmuit, şi să aibă coşurile prevăzute cu parascântei.
32. În încăperile în care se depozitează sau se manipulează explozivi trebuie să se asigure temperaturi cu cel puţin 5 grade C peste temperaturile minime la care acestea îşi păstrează caracteristicile precizate de producător.
33. Temperatura maximă în încăperile de depozitare şi manipulare trebuie să fie de +25 grade C şi în mod excepţional de +30 grade C pentru explozivi care, conform standardelor, normelor interne sau documentaţiilor speciale ale producătorului, sunt considerate stabile.
34. Pentru controlul temperaturii fiecare încăpere de depozitare trebuie să fie dotată cu un termometru amplasat la două treimi din înălţimea încăperii.
35. Depozitele de explozivi de suprafaţă şi cele subterane nelegate de reţeaua unei mine cu strat acoperitor mai mic de 10 m trebuie să fie protejate contra descărcărilor electrice atmosferice prin paratrăsnete, iar depozitele mobile în carcasă metalică, prin legarea acestora la o priză de pământ.
36. Rezistenţa prizelor de legare la pământ a instalaţiilor de protecţie împotriva descărcărilor electrice atmosferice se măsoară de către personal autorizat, conform reglementărilor în vigoare.
37. În ambele cazuri rezistenţa prizelor de legare la pământ va fi de maximum 4 ohmi.
38. Paratrăsnetele trebuie executate astfel încât să asigure o protecţie completă împotriva descărcărilor electrice atmosferice şi a acţiunilor secundare ale acestora.
39. Păstrarea în depozitele de explozivi a altor materiale este interzisă.
40. Ambalajele din care au fost scoase explozivii trebuie să fie depozitate în magazii amplasate în afara perimetrului depozitului, iar la depozitele subterane legate de reţeaua minelor, ambalajele trebuie să fie evacuate periodic la suprafaţă, pe căile de acces menţinute în permanenţă deblocate.
41. Uneltele destinate deschiderii ambalajelor sau curăţeniei depozitelor trebuie să fie păstrate în anticamere sau în camerele de distribuire şi să fie confecţionate din materiale care nu se încarcă electrostatic şi nu produc scântei.
42. Terenul aferent depozitelor de explozivi de suprafaţă sau subterane nelegate de reţeaua minei trebuie împrejmuit cu două rânduri de gard de sârmă ghimpată, înalt de cel puţin 2 m, la o distanţă de 5 m între ele.
43. 43 La depozitele subterane nelegate de reţeaua minei se admite lipsa celui de-al doilea gard, cu condiţia ca galeria de acces în depozit să fie prevăzută cu două uşi metalice şi două sisteme diferenţiate de încuietori.
44. Atunci când gura suitorului de aeraj nu se află în incinta depozitului, acesta trebuie blocat cu grilaj metalic şi împrejmuit separat cu un gard de sârmă ghimpată de cel puţin 2 m înălţime şi amplasat la 5 m de suitor.
45. În jurul terenului împrejmuit ce constituie incinta depozitului se stabileşte, în funcţie de condiţiile locale, o zonă de interdicţie de minimum 10 m, marcată prin panouri de avertizare şi de interdicţie.
46. Terenul împrejmuit (incinta depozitului) trebuie defrişat şi curăţat de vegetaţia care împiedică vizibilitatea sau poate propaga incendii.
47. Depozitarea oricăror materiale pe acest teren, cu excepţia mijloacelor pentru stingerea incendiilor, este interzisă.
48. Distanţele de la clădirile depozitelor de suprafaţă, de la uşile de acces în încăperile îngropate sau de la galeriile de acces ale depozitelor subterane nelegate de reţeaua minei până la gardul exterior împrejmuitor trebuie să fie de 20 - 40 m, în funcţie de condiţiile locale.
49. Terenul împrejmuit al depozitului de explozivi va fi iluminat pe timp de noapte.
50. Corpurile de iluminat se montează pe stâlpii amplasaţi pe conturul gardului împrejmuitor exterior, astfel încât să se asigure iluminarea întregului teren împrejmuit (incinta).
51. Acolo unde iluminatul electric nu este posibil se utilizează felinare de vânt, numărul acestora şi locul de amplasare a acestora stabilindu-se în comun de autoritatea de supraveghere a pieței care eliberează permisiunea.
52. Traversarea incintei depozitului cu conductori electrici sau cu teleferice este interzisă.
53. În cazuri excepţionale, de strictă necesitate şi numai peste incintele depozitelor subterane, se admit asemenea traversări, însă numai pe bază de proiecte avizate potrivit legii.
54. La intrarea în incinta depozitelor, între cele două garduri se amplasează o cabină pentru paznic, construită din materiale incombustibile şi încălzită cu mijloace fără flacără deschisă.
55. La depozitele împrejmuite cu un singur gard cabina paznicului se amplasează în afara incintei.
56. În interiorul depozitelor de explozivi şi în incinta acestora sunt interzise fumatul şi utilizarea flăcării deschise.
57. Până la intrarea în depozite se amenajează căi de acces (drumuri sau căi ferate) care trebuie menţinute permanent în stare bună de circulaţie.
58. Incintele depozitelor de explozivi de suprafaţă trebuie prevăzute cu drumuri sau fâşii de teren amenajate, care să asigure pe orice vreme accesul autospecialelor pentru stingerea incendiilor pe toate laturile clădirilor sau grupurilor de clădiri (în exteriorul valurilor de protecţie).
59. Valurile de pământ construite pentru reducerea distanţelor dintre clădirile depozitelor de suprafaţă sau faţă de obiectivele din vecinătate se execută pe acele laturi ale clădirilor în direcţia cărora sunt obiective de protejat şi trebuie să aibă o secţiune trapezoidală cu panta minimă rezultată din calcul stabilităţii taluzului natural, dar nu mai mică de 1/1, o creastă cu lăţimea de 1 m şi înălţimea care să depăşească partea superioară a pereţilor clădirilor depozitelor cu 1 m.
60. Distanţa de la baza taluzurilor până la pereţii clădirilor trebuie să fie de până la 2 m, spaţiu în care se amenajează rigole pentru scurgerea apelor.
61. Valurile se construiesc din pământ fără pietriş care trebuie bine bătut, astfel ca reducerea înălţimii lor prin tasări ulterioare să fie minimă.
62. În cazul valurilor de pământ care înconjoară clădirile depozitelor pe toate laturile lor, se va prevedea accesul la drumuri al mijloacelor de transport curente, inclusiv al autospecialelor pentru incendii. Accesele practicate în astfel de situaţii sunt de două feluri: valuri de pământ cu traversare şi valuri de pământ cu tunele.
63. În cazul terenurilor denivelate înălţimea valurilor măsurată pe ax trebuie să depăşească cu 1 m linia ce uneşte partea superioară a pereţilor clădirilor depozitelor cu punctul cel mai înalt al obiectivului de apărat.
64. Dacă terenul permite, barierele naturale (de exemplu: dealuri, movile) existente pe unele laturi pot înlocui valurile de pământ sau se pot combina cu acestea prin îngemănare, astfel încât să se obţină înălţimea reglementară.
65. În situaţii excepţionale, când taluzurile create de săpăturile efectuate în coastele de deal au tendinţa de alunecare, acestea se consolidează corespunzător.
66. Toate depozitele de explozivi trebuie prevăzute cu echipamente tehnice (maşini, instalaţii, utilaje, aparatură), mijloace tehnice de prevenire şi stingere a incendiilor, echipamente de protecţie şi agenţi stingători pentru prevenirea şi stingerea incendiilor, conform normelor legale în vigoare.
67. Pentru depozitele de explozivi de suprafaţă şi pentru cele subterane nelegate de reţeaua unei mine, care au o capacitate mai mare de 5 tone în echivalent trotil, trebuie să se asigure obligatoriu alimentarea cu apă pentru stingerea incendiilor, cu o durată de funcţionare de cel puţin 3 ore.
68. Încăperile pentru păstrarea diferitor materii explozive (altele decât explozivii propriu-zişi şi mijloacele de iniţiere), urmează să îndeplinească următoarele cerințe:
    1. încăperile în care se depozitează şi se mânuiesc materii explozive pentru articole de vânătoare, perforări de sonde, fuzee antigrindină, capse de alarmare C.F.R., diferite tipuri de cartuşe de semnalizare şi altele asemenea trebuie să fie construite din materiale incombustibile şi să aibă o singură uşă de acces confecţionată din metal;
    2. pardoseala trebuie să fie incombustibilă, plană şi fără fisuri;
    3. în aceste încăperi este interzisă păstrarea împreună cu materiile explozive a altor materiale și substanțe, unde urmează să existe mijloace corespunzătoare verificate, pentru combaterea şi stingerea incendiilor, care să fie accesibile în orice moment;
    4. în aceste încăperi este interzis fumatul şi utilizarea flăcării deschise;
    5. distribuirea şi evidenţa materiilor explozive din aceste încăperi se efectuează numai de persoane desemnate în scris de către conducătorul unităţii deţinătoare de materii explozive.